cyanic-selkie/wikianc huggingface dataset:
උදයංග වීරතුංග
උදයංග වීරතුංග කොළඹ නාලන්දා විද්‍යාලයයේ ආදි සිසුවෙකි.
යුක්‍රේන ත්‍රස්තවාදී කණ්ඩායමකට ඔහු විසින් අවි සපයා ඇති බවට චෝදනා එල්ල වී ඇත. එම චෝදනාව මත ඔහු සේවයෙන් පහ කර යළි මෙරටට කැඳවා ඇති මුත් ආ ගිය අතක් නැත.
උදයංග වීරතුංග යුක්රේන ත්‍රස්තවාදීනට අවි සපයන ලදැයි යුක්රේනයේ නවදිල්ලි තානාපති කාර්යාලය තෙවැනි පාර්ශවයක් මගින් ශ්‍රී ලංකා මහ කොමසාරිස් කාර්යාලයට පැමිණිලි කිරීමෙන් පසුව, ශ්‍රී ලංකා රජය විසින් ඔහුගේ රාජ්‍ය තාන්ත්‍රික ගමන් බලපත්‍රය අවලංගු කරන ලදි.
ආශ්‍රිත
ප්‍රවර්ගය:චරිත කතා ප්‍රවර්ගය:ශ්‍රී ලාංකිකයෝ ප්‍රවර්ගය:ආදි නාලන්දියයෝ ප්‍රවර්ගය:ශ්‍රී ලාංකික බෞද්ධයෝ ප්‍රවර්ගය:ලාංකික සිංහලයෝ ප්‍රවර්ගය:ත්‍රස්තවාදී සංවිධාන හා ගනුදෙනු කල බවට චූදිතයෝ
මහාකාලි – අන්ත් හි ආරම්භ් හේ
මහාකාලි — අන්ත් හි ආරම්භ් හේ (සිංහල: මහා කාලි දෙවඟන - මරණය ආරම්භයක් පමණි) යනු 2017 ඉන්දියානු මිත්‍යාමය රූපවාහිනී කතාමාලාවකි. මෙය කලර්ස් නාළිකාවෙන් සෑම සති අන්තයකම ප.ව. 7ට විකාශය වේ.‍ මෙම කතාමාලාව සඳහා පාදක වී ඇත්තේ ආදි ශක්ති දෙවඟනගේ විවිධ ජන්මයන් ය. නමුත් එය ප්‍රධාන වශයෙන්ම මහාකාලි දෙවඟන සහ පාර්වතී දේවිය වටා ගෙතී ඇත.
මහාභාරත් රූපවාහිනී කතාමාලාවේ ද්‍රෞපදීගේ චරිතය නිරූපණය හේතුවෙන් ප්‍රසිද්ධියට පත් පූජා ෂර්මා මෙහි කාලි දේවියගේ චරිතය නිරූපණය කරයි. මහාභාරත්හි ක්‍රිෂ්ණාගේ චරිතය නිරූපණය කළ සෞරාභ් රාජ් ජයින් මෙහි ශිව දෙවියන්ගේ චරිතය නිරූපණය කරයි. මෙම කතාමාලාව නිර්මාණය කරන ලද්දේ ස්වස්තික් ප්‍රොඩක්ෂන්ස්හි සිද්ධාර්ත් කුමාර් තේවාරි විසිනි. ඔහු විසින් මින් පෙර මහාභාරත්, සූර්යපුත්‍ර කර්ණ සහ ශනි වැනි සාර්ථක වැඩසටහන් නිෂ්පාදනය කොට තිබේ.
මුළුමණින්ම කාලි දෙවඟන පිළිබඳ නිර්මාණය වූ ප්‍රථම වැඩසටහන වන මෙහි පාර්වතී දේවිය රෞද්‍ර රණකාමී දෙවඟනක බවට පත්වූ අයුරු නිරූපණය වේ. එසේම කාන්තා බලය ලොවට කියාපාන මෙම නිර්මාණය තුළින් පුරුෂයන් මත නොයැපී සිය අභ්‍යන්තර ශක්තියෙන් නැගී සිටින අයුරු පිළිබඳ කාන්තාවන්ට උපදේශ ලබා දේ.
කථාපුවත
කාන්තාව පුරුෂයාට වඩා පහත් යැයි වැරදි ලෙස වටහාගැනුණු යුගයක සෙසු කාන්තාවන් සේම පාර්වතී ද ප්‍රියමනාප සහ කීකරු තැනැත්තියක ලෙස සැලකේ. නමුත් ඇගේ සැමියා වන ශිව මෙම මතය විශ්වාස නොකරයි. ඔහු සහ විෂ්ණු දෙවියන් එක්වී ඇයට බිහිසුණු රණකාමී දේවතාවියක වන මහාකාලි අසුරයන් රංචුවක් සමග සටන් කරනු පෙනෙන්නට සලස්වයි.
හින්දු පුරාණෝක්තිවේදයේ බොහෝ කථාපුවත් සේම මෙය ද ආරම්භ වන්නේ දෙවියන් සහ අසුරයන් අතර යුද්ධයකිනි. කෙසේනමුත්, මේ කාලයේ දෙවියන් පරාජය වී ඇති අතර ඔවුනව දෙව්ලොවෙන් පලවා හැරේ. ඔවුහු කෛලාශ කූටයේ පාර්වතී සහ ශිවගේ පිළිසරණ පතා යති. අසුර රජු සහ කථාවේ ප්‍රධාන එදිරිවාදියා වන ශුම්භ කෛලාශ කූටය වෙත සිය දූතයකු යවමින් යුධ ප්‍රකාශ කරන්නේ ශිව සහ පාර්වතී දෙවියන්ට රැකවරණ සැලසීම නිසාවෙනි. නමුත් පාර්වතීගේ රූ සපුව දැක පසුබසින අසුරයින් ඇය පිළිබඳ ශුම්භ සහ ඔහුගේ නිවට සොයුරු නිශුම්භහට පවසයි.
මේ අතර, ශිව පාර්වතීට දැනුම් දෙන්නේ දිව්‍යමය වරයක් අනුව මෙම අසුරයන් දෙදෙනාව මරාදැමිය හැකි වන්නේ ස්ත්‍රියකට පමණක් බවයි. ඔහු මේ පිළිබඳ පාර්වතීට සරදම් කරන්නේ පිරිමින් සහ යුද්ධ කිරීමට ස්ත්‍රිය සුකොමළ වැඩි බැවින් අසුරයන්ගේ මෙම වරය නුසුදුසු එකක් බව පවසමිනි. පාර්වතී නිහඬව හිස සැලුව ද, ශිව ඇගේ අදහස වෙනස් කිරීමට ඉටාගනියි. අසුර රජුගේ දූතයන් ශුම්භගේ ‍යෝජනාවක් සමග යළි පැමිණේ. පාර්වතී ශුම්භ හා විවාහ වුවහොත් ඔහු දෙවියන් දඩයම් කිරීම නවතන බැව් ඉන් කියැවේ. මින් කෝපයට පත්වන දෙවිවරු ඔහුව මරාදැමීමට තර්ජනය කරයි. නමුත් ඔවුන්ව වළකන පාර්වතී ශුම්භගේ යෝජනාව ප්‍රතික්ෂේප කරමින් ස්ත්‍රියකට අගෞරව නොකොට වෙනත් සාධාරණ තීන්දුවක් ලබාදෙන ලෙස පවසා දූතයන්ව පිටත් කරවයි.
තමන්ට වූ මෙම අකටයුත්ත පිළිබඳ පාර්වතී ශිවට පැමිණිලි කරයි. එයිට ශිව පිළිතුරු දෙන්නේ ස්ත්‍රීන් හැමවිටම සිය ගැටලු විසඳීමට පුරුෂයන් වෙත පැමිණෙන බවත්, ස්ත්‍රීනටම සිය ගැටලු විසඳාගැනීමට සිදුවන බවත් ය. ඔහු පාර්වතීට උපමා කිහිපයක් දක්වන අතර එහි අරුත විමසා බැලීමට ඇය පිටව යන්නේ ශිව යළි ධ්‍යානගත වීම නිසායි. පාර්වතීගේ ගුණවත්භාවය හේතුවෙන් දෙවිවිරු ඇය රැකුමට ප්‍රතිඥා දෙති. මේ අතර ශුම්භ පාර්වතීව පාතාලයේ සිය අගනුවර වෙත රැගෙන හ්මට සිය විශ්වාසවන්තයා වූ ධූම්රලෝචන් පිටත් කර හරියි. ඔහු 60,000ක සේනාවක් සමග පැමිණ ස්ත්‍රීන්ගේ බුද්ධියට පරිභව කරන විට, පාර්වතීගේ ඉවසීම නැතිවේ. ඇය මහ හඬින් කෑ ගසයි. ඇගේ ඝෝෂාවෙන් උපන් විශ්වීය තරංග හේතුවෙන් ධූම්රලෝචන් සහ ඔහුගේ හමුදාව දූවිලි බවට පත්වේ. මෙය පාර්වතී, මහාකාලි රණකාමී දේවතාවිය බවට පත්වීමේ ආරම්භය සනිටුහන් කරයි. මේ අවස්ථාවේ ලක්ෂ්මී සහ සරස්වතී වැනි සෙසු දෙවඟනෝ පාර්වතී තුළ කිසියම් වෙනසක් සිදුව ඇති බව වටහා ගනිති. කෝපයට පත්වන ශුම්භ, සෙසු දෙවිවරුන් විනාශ කොට පාර්වතී රැගෙන ඒමට තවත් අසුර සේනාවක් පිටත් කරයි. මෙම යුද්ධයේ දී දෙවිවරුන් නරසිංහි ‍දේවතාවිය පෙරටුව යුධ වදින්නේ, ඇගේ රෞද්‍ර පෙනුම හේතුවෙන් පාර්වතීගේ රණකාමී දේවතාවිය ඇය විය හැකි යැයි වරදවා වටහා ගැනීමෙනි.
අසුරයන් විසින් දෙවිවරුන් එක බැගින් විනාශ කරන විට සෙන්පතීන් වන චන්ද් සහ මුන්ද් ලක්ෂ්මී දේවිය පැහැර ගැනීමට තීරණය කරති. භීතියෙන් යුතුව මේ දෙස බලාසිටින විට පාර්වතීට ධ්‍යානයට පෙර ශිව සිදුකළ ප්‍රකාශයක් සිහි වේ: "කාන්තාවක සිය ‘ශංකා’ (සංකා, බිය, සැක) අත්හැරි විට ඇය ‘ශංකර’ (දෙවි, උතුම් බලය) බවට පත්වේ. මෙය මහා ආරම්භයක් වනු ඇත." ලක්ෂ්මී දේවිය රැක ගැනීමට පාර්වතී ඉදිරියට දිව යයි. අසුරයන් දෙස දිව යන විට ඇගේ සියලු බිය සංකා දුරුවන අතර ඇය රණකාමී කාලි දේවතාවිය බවට පත්වේ. සුදු පැහැ සමැති (ගෞරි), නිර්ව්‍යාජ, අහිංසක සහ ශිවට අවනතවනසුලු පාර්වතී මෙලෙසින් නිල් පැහැයට හුරු කළු සමැති (කාලි), රෞද්‍ර, නිර්භීත සහ ශිවට අවනත නොවන තැනැත්තියක බවට පත්වේ. වක් වූ අසිපතක් දරා සිටින ඇගේ කේශකලාපය අවුල් සහගත අතර, ඇගේ ගෙලවටා අසුර හිස්වලින් සැදි මාලයක් ද, ඉණ වටා අසුර අත්වලින් සැලසූ බඳ පටියක් ද වේ. ඇය අසුර සේනාව වෙත කඩාවැදී චන්ද සහ මුන්ච දහස් ගණනක් අසුරයන්ව විනාශ කරයි. මේ නිසා ඇය "චාමුන්දා" යන විරුදයෙන් හැඳින්වෙයි. සෙසු දෙවඟනන්ට ද සිය බිය අත්හැර තමන් වෙනුවෙන් සටන් වදින ලෙස ඇය පවසයි. පුරුෂ වර්ගයා කාන්තාවනට අයහපත් අයුරින් සලකයි නම් ඇයට කාලි බවට පත්වීමේ සියලු අයිතිය ඇති බව ද පවසයි.
සටනේ දී අසුරයින් විනාශ කිරීමට ලක්ෂ්මී, සරස්වතී, නරසිංහි, අරණ්‍යානි සහ ඓන්ද්‍රී දේවතාවියෝ ද ඇයට එක්වෙති. අනතුරුව අසුර රජු රක්තබීජ නම් අසුරයාව පිටත් කරයි. සිය සිරුරෙන් ඇදවැටෙන සෑම රුධිර බිඳුවකින් තමන්ගේම පිටපතක් නිමවීමේ හැකියාව ඔහුට හිමි ය. දේවතාවිය ඔහුට පහර දෙන හැමවිටම නව රක්තබීජයකු උපදී. අනතුරුව රක්තබීජගේ සිරුරෙන් වැගිරෙන සියලු රුධිරය උරාබොන ඇය ඔහුව මරාදමයි. පළමු රක්තබී‍ජගේ හිස ක‍ඳෙන් වෙන්කරන ඇය වියරුවෙන් මෙන් ඇගේ මාර්ගයේ හමුවන සියල්ලන්වම වනසා දමයි.
ඇගේ වියරුව සංසිඳුවීමට සිය ධ්‍යානයෙන් අවදි වන ශිව කාලිගේ පාමුළ වැතිරෙයි. ඇය ඔහු මත පාදය තබන විටම තමන් මේ පාදය තබා ඇත්තේ සිය සැමියා මත (හින්දු ආගමේ මෙය පාපයකැයි දක්වා ඇත) යැයි ඇය වටහාගනියි. ලැජ්ජාවෙන් යුතුව ඇය සිය දිව ඇතුළට ගනියි. ශෝකයට පත් කාලි නැවත පාර්වතී බවට පත්වේ. ඇය කිසිදු වරදක් සිදුනොකළ බව ශිව ඇයට පවසයි. නමුත් සෙසු කාන්තාවන්ට අවැසි වි පෙනී නොසිටින කාලි ඇගේ සිරුරෙහිම වැඩ සිටින්නේ ඇයි දැයි ඇය මැසිවිලි නගයි. ඇයට මෙර වටහාගැනීම පිණිස ඇය කෛලාශයෙන් ඈත චාරිකාවක් පිටත්ව යයි. ඇගේ මාර්ගෝපදේශක ශිව විසින් ඇයට ඇගේ පෙර උපතක් වන සතී හඳුන්වා දෙයි.
සිය වරද වටහාගන්නා ගෞරි ශිව සමග පැමිණෙයි. සියලුදෙනාම පාර්වතී පිළිගනිති. ශුම්භ සහ නිශුම්භ වනාන්තරයේ දී පාර්වතීව හසු කරගැනීමට සැලසුමක් සදති. ඔවුහු දාරුක නම් අසුරයකු හමුවෙති. ශුම්භ පැවසූයේ ඔහුගේ භාර්යාව වන දාරුකා ශක්ති දේවතාවියගේ බැතිමතියක බවයි. නව ශක්තියක් මෙලොවට පැමිණ ඇති බව දාරුක දරුකාට පවසයි. දාරුකා පාර්වතීව අමතයි. සිය බැතිමතිය මුණගැසෙන මෙන් ශිව පාර්වතීට පවසයි. කථාව මගින් ඇය ප්‍රමුඛ බලවේගයක් (දේවතාවියක) වටහාගෙන අයහපත (ශුම්භ සහ නිශුම්භ ද ඇතුළුව) විනාශ කරන අයුරු තවදුරටත් මෙමගින් නිරූපණය වනු ඇතැයි විශ්වාස කෙරේ...
TRP
මෙම වැඩසටහන විකාශය අරඹා සති දෙකක් පමණක් ඇතුළත දැවැන්ත ප්‍රතිචාර හිමි කරගත්තේ නොසිතූ විරූ අයුරිනි. මහාකාලි - අන්ත් හී ආරම්භ් හේ කතාමාලාව හින්දි GECහි BARC ඇගයුම් අනුව 2.7ක TVR අගයයක් හිමිකර ගනිමින් ඉහළම ප්‍රබන්ධ කථා 10 අතරේ පළමු ස්ථානය හිමි කරගෙන ඇත.
දෙවන එලිසබෙත් රැජිණ
දෙවන එළිසබෙත් රැජිණ (Queen Elizabeth II), එලිසබෙත් ඇලෙක්සැන්ඩ්‍රා මේරි (Elizabeth Alexandra Mary, 21 අප්‍රේල් 1926 - 8 සැප්තැම්බර් 2022), යනු එක්සත් රාජධානියේ සහ අනෙකුත් පොදුරාජ්‍ය මණ්ඩලීය රාජ්‍ය 14, මුහුදෙන් එතෙර යටත් විජිතයන් වලදහි රැජිණ විය. ඇය වාසය කරනුයේ එක්සත් රාජධානිය තුළයි. ඇය සතුව තිබූ පැරණි රාජධානිය ඇයගේ මුතුන් මිත්තන් විසින් පාලනය කරන ලද, දේශයන් වලින්ද සමන්විත විය. ඇගේ පියාවූ හයවන ජෝර්ජ් රජු 1952 පෙබරවාරි මස මියයාමෙන් පසු ඇය සිහසුනට පත්වුවාය.
එක්සත් රාජධනියට අමතරව ඇය කැනඩාව, ඕස්ට්‍රේලියාව, නවසීලන්තය, ජැ‍මෙයිකාව, බර්බඩෝසය, ග්‍රෙනාඩාව, පැපුවා නිව්ගිනියාව, සොලමන් දූපත්, තුවාලූ, ශාන්ත ලුසියා, ශාන්ත වින්ස්ටන් සහ ‍ග්‍රෙනඩ්න්ස්, ඇන්විගුවා සහ බාබුවා, බෙලිසය සහ ශාන්ත කෙට්ස් සහ හෙවිස් යන රටවලද රැජිණ ලෙස කටයුතු කරයි. එම සෑම රටකම අග්‍රාණ්ඩුකාර තනතුර දරනු ලබන්නේ ඇයගේ නියෝජිතයෙකු විසිනි.
මෙම රටවල් 16 පොදු රාජ්‍ය මණ්ඩලීය රාජධානි ලෙස හඳුන්වයි. ඔවුන් සමඟ සම්බන්ධ වූ අනෙකුත් රාජ්‍යවල ජනගහනය මිලියන 129 ඉක්මවයි.
න්‍යායාත්මකව ඇයගේ බලය අති විශාලය. නමුත් ප්‍රායෝගිකව ඇය දේශපාලනමය කටයුතු සඳහා මැදිහත් වන්නේ කලාතුරකිනි. එක්සත් රාජධානිය තුළදී නම් ඇය තම රජයේ අමාත්‍යවරුන් සමඟ විවිධ සම්බන්ධතා මඟින් රටෙහි අභ්‍යන්තර කටයුතු වලට දායක වෙයි. II වන එළිසබෙත් රැජිණ වෙනත් තනතුරු රැසක් ද දරනු ලබන්නීය. ඒවා නම් පොදුරාජ්‍ය මණ්ඩලයේ ප්‍රධානියා, එංගලන්ත දේවස්ථානවල ප්‍රධානියා, නොමැන්ඩ් හි සිටුවර, මෑන්හි ප්‍රධානියා, ‍ ෆිජිහි ප්‍රධානියා යන ඒවාය. ඇයගේ සුවිශාල රාජ්‍යයේ විශාල වෙනස්කම් අද වනවිට සිදුවෙමින් පවතී. එනම් බොහෝ රාජ්‍යයන් අද බ්‍රිතාන්‍ය පරිපාලනයෙන් අත්මිදී ස්වාධීනව කටයුතු කිරීමට උත්සාහ දරති.
1947 එළිසබෙත් රැජිණ පිලිප් කුමරු සමඟ විවාහ වුවාය. ඔහු උපත ලැබුවේ ග්‍රීසියේ සහ ඩෙන්මාකයේ පිලිප් කුමරු ලෙස වුවද, ජාති ප්‍රවේශනයෙන් පසු ඔහු පිලිප් මවුන්ට්බැටන් සහ එඩින්බරෝහි ආදිපාද   යන නම් වලින් හඳුන්වනු ලැබීය. වර්තමානය වනවිට මෙම දෙපළට දාව දරුවන් හතර දෙනකු සහ මුණුපුරන් අටදෙනකු ඇත. අටවැන්නාවූ ජේම්ස්, සෙවර්න් හි විස්කවුන්ට්වරයා උපත ලැබුවේ 2007 දෙසැම්බර් 17, එඩ්වඩ් කුමරු සහ සොෆී කුමරියට දාවය.
1926 වසරේ අප්‍රේල් 21 වනදා උපත ලැබූ එළිසබෙත් කුමරිය (දෙවන එලිසබෙත් රැජින) ගේ සම්පූර්ණ නම එළිසබෙත් ඇලෙක්සැන්ඩ්‍රා මේරී ය. ඇයගේ මාපියන් වන්නේ vi ජෝර්ජ් රජු හා එළිසබෙත් කුමරියයි. රැජිනගේ පියා වන vi ජෝර්ජ් රජු, v ජෝර්ජ් රජුගේත් මේරී කුමරියගේත් දෙවන පුතු යි. රැජිනට එළිසබෙත් යන නම හිමිවූයේ තම මව වන එළිසබෙත් කුමරියගෙන් වන අතර ඇලෙක්සැන්ඩ්‍රා නම් ලැබුවේ තම සීයා වන v ජෝර්ජ් රජුගේ මවගෙනි. මේරි යන නම රැජිනට ලැබුණේ තම තම පියා වන vi ජෝර්ජ් රජුගේ මවගෙනි.
කිතුනු ආගමට අනුව එළිසබෙත් රැජින බෞතීස්ම කරනු ලැබුවේ ඇයගේ උපතින් දින 37කට පසු එනම්, 1926 මැයි 29 වන දින බකිංහැම් මාලිගාවේ දීය. දෙවැනි එළිසබෙත් රැජින බෞතීස්ම කරනු ලැබුවේ යෝර්ක්හි ඇන්ග්ලිකානු අගරදගුරු කොස්මෝ හෙරඩ්න් ලෑන්ග් විසිනි.
රැජිනගේ ළමාවිය
දෙවෙනි එළිසබෙත් රැජිනගේ එකම නැඟණිය මාග්‍රට් රෝස් කුමරියයි. ඇය උපන්නේ 1930 අගොස්තු 21 දායි. එළිසබෙත් හා මාග්‍රට් කුමරියන් දෙදෙනාම අධ්‍යාපනය හැදෑරුවේ තම මවගේ අධික්ෂණය යටතේ ගෙන්වනු ලැබු හසල දැනුමක් සහිත ගුරුවරුන්ගෙනි. භාෂාව, ඉතිහාසය, සංගීතය හා සාහිත්‍ය ඔවුන් ඉගෙනගත් විෂයන් විය. මෙදෙදෙනා අතරින් සතුන්ට වඩාත් ආදරය දක්වා ඇත්තේ එළිසබෙත් කුමරියයි. ඇයගේ ප්‍රියතම සුරතලුන් වුයේ අශ්වයන් හා සුනඛයන්ට. කුඩා එළිසබෙත් ඉතාම විනෝදකාමී සංවේදී මෙන්ම මනා හැදීයාවෙන් යුතු වුවාය. කුඩා එළිසබෙත්ගේ සුරතල් නාමය වුයේ “ලිලිබෙට්”ය. ඊට හේතු වුයේ එළිසබෙත් යන්න උච්චාරණයේදී ඇය අතින් සිදුවු වරදකි. මේ අනුව රජ පවුලේ සාමාජිකයන් සැවොම ඇය ඇමතුවේ ලිලිබෙට් යනුවෙනි. The Little princesses’ කෘතියේ එළිසබෙත් ගේ තොරතුරු රැසක්ම ඇතුළත්වේ.
.දෙවන එලිසබෙත් මහ රැජින 2022 වසරේ සැප්තැම්බර් මස 08 වන බ්‍රහස්පතින්දා වයස අවුරුදු 96 ක් ව තිබියදී ලොවෙන් සමුගත් අතර ඇගේ පුත් චාල්ස් කුමරු, තෙවන චාල්ස් රජු ලෙස අභිෂේක කරන ලදී
ප්‍රවර්ගය:1926 උපත් ප්‍රවර්ගය:බ්‍රිතාන්‍ය_සිහසුනට_හිමිකරුවෝ ප්‍රවර්ගය:කැනඩාවේ රාජ්‍ය නායකයෝ ප්‍රවර්ගය:නවසීලන්තයේ රාජ්‍ය නායකයෝ
කැපුම (පුරා විද්‍යාව)
පුරා විද්‍යාවේදි හා පුරා විද්‍යාත්මක භූ ස්ථර අධ්‍යයනයේදි කැපුමක් යනු අගලක් හෝ වළක් වැනි යම් අංගයක් නිර්මාණය කිරීම සදහා අනෙකුත් පුරා විද්‍යාත්මක අවශේෂ ඉවත් කර ඇති, කාලයේ යම් කිසි මොහොතක් නිරූපණය කරන සන්දර්භයකි. ලයිමානු වදන් වලින් කැපුමක් යන්න අතීතයේදී හාරන ලද සිදුරක් ලෙස සිතිය හැකි නමුත් කැපුමක් යන්න සිරස් ලෝප කරණ වැනි පුරා විද්‍යාත්මක වාර්තා වල අනෙක් කොටස් වලට ද යෙදෙයි. කැපුම් සන්දර්භයක් යන්න සමහරක් විට ධන සන්දර්භයකට ප්‍රතිවිරුද්ධව සෘණ සන්දර්භ ලෙස ද පරිශීලනය වෙයි. එම වදන මගින් කියා සිටින්නේ එය නිර්මාණය වු කාලයේදී කැපුම මගින් පුරා විද්‍යාත්මක වාර්තාවෙන් ද්‍රව්‍ය ඉවත් කර ඇති අතර ඊට ප්‍රතිවිරුද්ධව ධන සන්දර්භයන්ගෙන් කියවෙන්නේ පුරා විද්‍යාත්මක වාර්තාවට ද්‍රව්‍ය එකතු කිරීමකි. කැපුමකට ශූන්‍ය ඝනකමක් හිමි අතර ද්‍රව්‍යමය ගුණ නොමැති වෙයි. එය අර්ථ දක්වනු ලබන්නේ අනෙකුත් සිමා මගිනි. වාර්තා තුළ කැපුම් දකිනු ලබන්නේ එමගින් කැපුණු ද්‍රව්‍ය හා එය නැවත පුරවන ලද ද්‍රව්‍ය අතර ගුණ වල පවත්නා වෙනස මගිනි. මෙම වෙනස වැඩ බිමේ සිටින පුරා විද්‍යාඥයින් විසින් සීමාවක් ලෙස දකිනු ලබයි. මෙය ඉහත රූපයේ දැක්වෙන අතර එහිදි අර්ධ කොටස් කරණය කර ඇති සැක්සන් වලකින් එහි පසු පිරවුමෙන් බාගයක් ඉවත් කර ඇති අතර එම නිසා අපිට වල හාරන ලද භූමිය හා වල පිරවීම සිදු කරන භූමිය අතර වෙනස සමහරක් විට මෙම වෙනස්කම් පැහැදිලි නොවන අතර එවැනි අවස්ථා වලදී කැපුම් සොයා ගැනීම සදහා පුරා විද්‍යාඥයින්ට තම අත්දැකීම් හා පිරික්සුම් බලය මත රදා පැවතීමට සිදු වනු ඇත.
1995 දකුණු ආසියානු ක්‍රීඩා උළෙල
1995 දකුණු ආසියානු ක්‍රීඩා උළෙල (7 වන දකුණු ආසියානු ක්‍රීඩා උළෙල) එම වසරේදී ඉන්දියාවේ, මැඩ්‍රාස් නුවරදී පැවැත්විණි.
කැපුම (පුරා විද්‍යාව)
ප්‍රවර්ගය:පුරාවිද්‍යාව
1995 දකුණු ආසියානු ක්‍රීඩා උළෙල
Sports
1995 දකුණු ආසියානු ක්‍රීඩා උළෙල තුල තරග ඉසව් 13 ක් පැවැත්විණි.
පදක්කම් සටහන
{{legend|#ccccff|සත්කාරක රාජ්‍යය වගුවේ නිල් පැහැයෙන් දක්වා තිබෙයි.|border=solid 1px #AAAAAA}}
මූලාශ්‍ර
ප්‍රවර්ගය:දකුණු ආසියානු ක්‍රීඩා උළෙල
වෝඩ්‍රෝබ් විලාසිතාකරුවන්
වෝඩ්‍රෝබ් විලාසිතාකරුවන් සමහරක් විට ෆැෂන් විලාසිතාකරුවන් හෝ රූප උපදේශකයන් ලෙස ද හඳුන්වනු ලැබේ. මෙම වෘත්තියට නිරූපිකාවන් හැඩ ගැන්වීම,පුද්ගලික සාප්පු සවාරි, සේවා ග්‍රාහකයන්ගේ මුළු ඇඳුම් අල්මාරියම ප්‍රතිව්‍යුහගත කිරීම මෙන්ම සේවාග්‍රාහකයාගේ පුද්ගලික ජීවිතයට සම්බන්ධ අනෙකුත් කර්තව්‍යයන් ද ඇතුලත් වේ.
ඊබ්‍රාහිම් සද්‍රාන්
ඊබ්‍රාහිම් සද්‍රාන් (පැෂ්තෝ: ابراهیم ځدراڼ; උපත 2001 දෙසැම්බර් 12) යනු ඇෆ්ගන් ක්‍රිකට් ක්‍රීඩකයෙකි. ඔහු 2019 සැප්තැම්බර් මාසයේදී ඇෆ්ගනිස්ථාන ක්‍රිකට් කණ්ඩායම වෙනුවෙන් සිය මංගල ටෙස්ට් තරගයට පිවිසියේය.
අසෝක විජේතිලක
ජ්‍යෙෂ්ඨ නියෝජ්‍ය ‍පොලිස්පති අසෝක විජේතිලක (ඉංග්‍රීසි: Asoka Wijetilleke) යනු  ශ්‍රී ලංකා පොලීසියයේ විශ්‍රාමික ජ්‍යෙෂ්ඨ පොලිස් නිලධාරියෙකි.
අසෝක විජේතිලක කොළඹ නාලන්දා විද්‍යාලයයේ ආදි සිසුවෙකි.
ආශ්‍රිත
ප්‍රවර්ගය:චරිත කතා ප්‍රවර්ගය:ශ්‍රී ලාංකිකයෝ ප්‍රවර්ගය:ආදි නාලන්දියයෝ ප්‍රවර්ගය:ශ්‍රී ලාංකික බෞද්ධයෝ ප්‍රවර්ගය:ලාංකික සිංහලයෝ
පෞද්ගලික විලාසිතා උපදේශක
පෞද්ගලික විලාසිතා උපදේශකයෙකු යනු නව විලාසිතාවන්, ඇඳුම් පැළඳුම් , වර්ණ සහ ශරීර අලංකරණය සඳහා යොදා ගන්නා විවිධ ආලේපන සහ ක්‍රමවේද ආදිය පිළිබඳව විවිධ පුද්ගලයන් හට උපදෙස් සපයන්නෙකු වේ.
පෞද්ගලික විලාසිතා උපදේශක වෘත්තිය පිළිගත් වෘත්තියක් වන නමුත් මෙම වෘත්තිය වේෂ නිරූපණ ශිල්පය සමග පටලවා ගත යුතු නොවේ. වේශ නිරූපණ ශිල්පීන්ගේ ප්‍රධාන කාර්යය වනුයේ ප්‍රධාන විලාසිතා නාමයන් සඳහා විලාසිතා නිරූපණ ඡායාරූප සම්බන්ධව ක්‍රියා කිරීමයි. පෞද්ගලික විලාසිතා උපදේශකයෙකු කිසියම් විලාසිතා සන්නාමයක් සම්බන්ධව ක්‍රියා කරනු වෙනුවට කිසියම් පුද්ගලයෙකු සම්බන්ධයෙන් ක්‍රියා කිරීම සිදුකරයි. විශේෂයෙන්ම වර්තමානයේ සුප්‍රසිද්ධ පුද්ගලයින් සඳහා විලාසිතා උපදේශකයන් ලෙස ක්‍රියා කරන ට්‍රිනී සහ සුසානා සහ ගොක්වෑන් ආදීන් ප්‍රසිද්ධියට පත් වීමත් සමග සාමාන්‍ය ජනතාව අතර එක් එක් පුද්ගලයන්ට ගැලපෙන විලාසිතාවන් නිර්මාණය කිරීම පිළිබඳව ඇති දැනුම සහ උනන්දුව ඉහළ ගොස් ඇත. මේ සමගම පෞද්ගලික විලාසිතා උපදේශකයෙකුගේ සේවය ලබා ගැනීම ලාභදායී ක්‍රියාවක් මිස අනවශ්‍ය වියදමක් නොවන බව සිතීමට පෙළඹෙන සංඛ්‍යාව ඉහළ යමින් පවතී. මේවන විට මෙම තත්ත්වයට ගැලපෙන පරිදි සාමාන්‍ය පුද්ගලයින්ට ද තම සේවය ලබා දීමට පෞද්ගලික විලාසිතා උපදේශකයින් ක්‍රියා කරමින් සිටිති. සාමාන්‍යයෙන් පෞද්ගලික විලාසිතා උපදේශකයින් කිසියම් පුද්ගලයෙකුට ගැලපෙන වර්ණයන්, ඔහුගේ හෝ ඇයගේ ශරීර ස්වභාවය වර්ගීකරණය , ජීවන රටාවට ගැලපෙන විලාසිතා සම්බන්ධව උපදෙස් ලබාදීම , විවිධ ආලේපන වර්ග ආදිය පිළිබඳ උපදෙස් සැපයීම සහ පුද්ගලයාට ගැලපෙන ඇඳුම් පැළඳුම් ආදිය තෝරා මිලට ගැනීම සම්බන්ධ සේවා සැපයීම ආදිය සිදු කරති. පෞද්ගලික විලාසිතා උපදේශකයෙකුගේ අරමුණ වන්නේ තම සේවා දායකයාට ඔහුගේ හෝ ඇයගේ ශරීර ස්වභාවයට සහ එදිනෙදා කටයුතුවලට ගැලපෙන ඇඳුම් විලාසිතාවන් මොනවාද යන්න පැහැදිලි කර ඔහුට හෝ ඇයට තම බාහිර ස්වභාවය පිළිබඳව විශ්වාසයක් ගොඩනගා ගැනීමට ආධාර දීමයි.
ලොව පුරා පෞද්ගලික විලාසිතා උපදේශකයින් ගණනාවක් සිටින අතර ක්‍රමයෙන් එම සංඛ්‍යාව ඉහළ යමින් පවතී. කිසියම් යහපත් මට්ටමකට ලඟා වූ පෞද්ගලික විලාසිතා උපදේශකයෙක් අනිවාර්යයෙන්ම ඔවුන් සඳහා වන කිසියම් සංවිධානයක සාමාජිකත්වය ලැබූවෙකු වේ. මෙවන් සංව්ධානයක් සඳහා උදාහරණයක් ලෙස එක්සත් රාජධානියේ “The Federation of Image Consultants” සංවිධානය හඳුන්වා දිය හැකිය. මෙම ක්ෂේත්‍රය සම්බන්ධයෙන් පුහුණුව ලබා ගත හැකි පාසැල් පවතින අතර සාමාන්‍යයෙන් පුහුණු කාලය මසක් දක්වා පමණ විය හැකිය.
සරළ කාච වර්ග
කාච දෘෂ්ටි පෘෂ්ඨයේ වක්‍රතාව අනුව වර්ගීකරණය කර ඇත. පෘෂ්ඨ දෙකම උත්තල නම් කාචයක් ද්වි උත්තල (ද්වි-උත්තල හෝ උත්තල පමණක්) වේ. අවතල පෘෂ්ඨ දෙකක් සහිතව කාච ද්වි අවතල (හෝ අවතල පමණක්) වේ. පෘෂ්ඨවලින් එකක් පැතලි නම් අනෙක් පෘෂ්ඨයේ වක්‍රතාවය මත තල උත්තල හෝ තල අවතල වේ. උත්තල පැත්තක් හා අවතල පැත්තක් සහිතව කාච උත්තල අවතල හෝ මාවක නම් වේ. මෙම වර්ග‍යේ කාච ශෝධක කාචවල බහුලව භාවිතා කරයි.
කාචය ද්වි උත්තල හෝ තල උත්තල නම් කාච අක්ෂයට සමාන්තරව සමාන්තර කළ හෝ සමාන්තර ගත ආලෝක කදම්භයක් කාචය හරහා ගමන් කරන විට එය අක්ෂයේ කාචය පිටුපසින් කිසියම් දුරකින් වූ ස්ථානයක් මතට අභිසාරි (හෝ නාභිගත) වේ. (එම දුර නාභිය දුර වේ.) මෙහිදී කාචය ධන හෝ අභිසාරි කාච නම් වේ.
thumb thumb
කාචය ද්වි අවතල හෝ තල අවතල නම්, සමාන්තර ගත කළ ආලෝක කදම්භයක් කාචය තුළින් යාමේදී අපසාරී (විහිදී යාම්) වේ. එසේ කාචය සෘණ හෝ අපසාරීකාච නම් වේ. කාචය තුළින් යාමෙන් පසු කදම්භ කාචයට ඉදිරියේ විශේෂ ස්ථානයකින් නිකුත් වෙනවා සේ පෙනීයයි. මෙම ස්ථානයේ සිට කාචයට ඇති දුර නාභිය සේ හදුන්වයි. එසේ නමුත් එය අභිසාරී කාචවල නාභිය දුර ආකාරය හා ප්‍රතිවිරුද්ධ‍ වේ. / සෘණ වේ.
උත්තල- අවතල (මාවක) කාච මුහුණත් දෙකෙහි සාපේක්ෂ වක්‍රතාවය මත ධන හෝ සෘණ වීමට පුළුවන. සෘණ මාවක කාචයක් තියුණු අවතල මුහුණතක් හා පර්යන්තයට වඩා මධ්‍යයයේ දී සිහින්ය. අනෙක් අතට ධන මාවක කාචයක තියුණු උත්තල මුහුණතක් හා පර්යන්තයට වඩා මධ්‍යයේදී ඝන වේ. වක්‍රතාවය සමාන මුහුණත් දෙකක් ඇති පරිපුර්ණ කාචයක ප්‍රකාශ බලය ශුන්‍යය. එනම් ආලෝකය අභිසාරී හෝ අපසාරී නොවේ. සැබෑ කාචවල ශුන්‍ය නොවූ ඝනකමකි, කෙසේ හෝ ප්‍රකාශ බලය කෙරෙහි බලපායි. නිසැකවම ශූන්‍ය ප්‍රකාශ බලය ලබා ගැනීමට මාවක කාචයක කාච ඝනකමට ගණනයට බලපෑම් කළ හැකි යන්තම් අසමාන වක්‍රතාවයන් තිබිය යුතුය.
References
http://en.wikipedia.org/wiki/Lens_%28optics%29#Types_of_simple_lenses
වැසි වනාන්තර වල ශාක සහ සත්ත්ව සංහතිය
thumb|Rio Muni හි වනාන්තරයක බිම් පෙදෙසක්
අංගය (පුරා විද්‍යාව)
පුරා විද්‍යාවේදි අංග හා විශේෂයෙන් කැණීම් යන්නට වෙනස් නමුත් සමාන තේරුම් කිහිපයක් ඇත. අංගයක් යනු චලනය නොකළ හැකි මනුෂ්‍ය ක්‍රියාකාරකමක් නිරූපණය කරන සන්දර්භ එකක හෝ කිහිපයක එකතුවක් වන අතර වැඩ බිමෙහි භූ ස්ථර පිළිබද විද්‍යාවට සාපේකෂව සිරස් ගති ලක්ෂණ ඇත. අංග වලට උදාහරණ ලෙස වලවල්, තාප්ප හා අඟල් දැක්විය හැකිය. භූවිස්තර විද්‍යාත්මක අනුක්‍රමණයක පවතින ස්ථර, ගැටි හෝ මතුපිට වැනි සාමාන්‍ය තිරස් අවයව අංග ලෙස හදුන්වනු ලැබේ. මතුපිට වලට උදාහරණ ලෙස අංගන, පාරවල් හා මහල් දැක්විය හැකිය. අංග වල ආගන්තුක ගති ලක්ෂණ හෝ ඒහා සම්බන්ධ වු කැපුම් තිබිමේ හැකියාවක් ඇත. ගොඩනැගිල්ලක මතුපිටද අංගයක් ලෙස හැදින්විය හැකි නිසාත් හා නිපදුම් කැපුම්වලින් තොර නිදහස් නැගිසිටුම් ව්‍යුහ අංග විය හැකි නිසාත්, මෙය නිසි අර්ථ දැක්වීම් ආකාරයක් නොවේ. කුණු ගොඩවල් (කුණු කසල තැන්පත් ඔවුන්ගේ අංග ලෙස හදුන්වනු ලැබේ) මෙය අපද්‍රව්‍ය මට්ටම් කරණයට සන්සන්දනාත්මකව සලකා බලනු ලබන අතර එය අදාල වැඩ බිමෙහි සැලකිය යුතු කොටසක් පුරා ව්‍යාප්ත වී ඇත. අංගයක් යන සංකල්පය යම්තාක් දුරකට විකෘතියක් වන අතර එයට හේතුව එය තැනීමේ තරා තිරම මත පදනම්ව වෙනස්වීමට හැකියාවක් ඇති වීමයි.
ප්‍රවර්ගය:පුරාවිද්‍යාව
වැසි වනාන්තර වල ශාක සහ සත්ත්ව සංහතිය
References
http://en.wikipedia.org/wiki/Rainforest#Flora_and_Fauna
අයිපීසීඑල් ක්‍රීඩා සංකීර්ණය පිටිය
අයිපීසීඑල් පිටිය ලෙසින්ද හැඳින්වෙන, රිලායන්ස් ක්‍රීඩාංගණය හෝ ඉන්ඩියන් පෙට්‍රොකෙමිකල් කෝපරේෂන් ලිමිටඩ් ක්‍රීඩා සංකීර්ණය පිටිය  පිහිටා ඇත්තේ  ගුජරාටයෙහි  වඩෝඩ්රාහීය.
මෙම ක්‍රීඩාංගණය වර්තමානයෙහි, රිලායන්ස් ඉන්ඩස්ට්‍රීස් යටතෙහි පවතින අතර, රිලායන්ස් ක්‍රීඩාංගණය ලෙසින්ද හැඳින්වෙයි. මෙම ක්‍රීඩාංගණය, ඉන්දියාවේ දේශීය කණ්ඩායම් අතරින් එකක් වන බරෝඩා ක්‍රිකට් කණ්ඩායමෙහි ගෘහ පිටිය වෙයි.
මෙම ක්‍රීඩාංගණය විසින්, 1994 පටන් එදිජා තරග 10ක් සඳහා සත්කාරකත්වය සපයා ඇති අතර, අවසන් වරට  2010 (2010 දෙසැම්බර ඉන්දියා නවසීලන්ත තරගාවලියේ කොටසක් ලෙසින්) වසරෙහිදී එසේ කර ඇතත්, ටෙස්ට් තරගයක් තවම පවත්වා නැත.
ඉතිහාසය
වඩෝඩ්රාහී පිහිටි පළමු-පෙළ පිටි සතර සහ ජාත්‍යන්තර පිටි දෙක අතුරින් එකක් වන අයිපීසීඑල් ක්‍රිඩා සංකීර්ණය පිටිය යනු, නගර මධ්‍යයෙහි සිට කිලෝමීටර 10ක් පමණ දුරින් පිහිටි සහ විහිදී යන අයිපීසීඑල් සංකීර්ණයෙහි කොටසකි.
එක් දින ජාත්‍යන්තර ක්‍රිකට්
2014 අගෝස්තු වන විට, මෙම ක්‍රීඩාංගණය විසින් පහත එදිජා තරග සඳහා සත්කාරකත්වය සපයා ඇත.
තරග සංඛ්‍යාන: ! වර්ගය ! තොරතුරු
මයිල ගොයා
මයිල ගොයා ශ්‍රී ලංකාවේ කඳුකර වනාන්තර වල වාසය කරන අතිශයින්ම රුක්වාසී පක්‍ෂියෙකි. පරෙවි ගෝත්‍රයේ පරෙවි කුලයට අයත්වන අළු කොබෙයියාට වඩා තරමක් ලොකු පක්‍ෂියෙකි. ඉතා පරීක්‍ෂාකාරී කුරැල්ලෙකි. බොහෝ විට තුරැ වියනෙහි සැඟවී වාසය කරයි. නමුත් ශක්තිමත් පියාසරකරුවෙකි. ලිංගික ද්විරූපතාවයක් නැත. පිටිකර ප්‍රදේශයේ කැපී පෙනෙන කළු සහ සුදූ පැහැති චෙස් බෝඩ් පැල්ලමක් දක්නට ලැබේ. මෙය පහළින් හා දෙපසින් රෝස පැහැති පුදේශයකින් වට වී ඇත. ‍බොටුව සුදු පැහැවන අතර පිට,පියාපත් සහ පෙඳය අඳුරැ අළු පැයැතිය.
විවිධ කුඩා ඵල වර්ග ආහාරයට ගන්නා මයිලගොයා වල් කුරුඳු ශාකයේ ඵල වර්ලවලට බෙහෙවින් ප්‍රියකරයි. සාමාන්‍යයෙන් වාසය කරන්නේ යුගල් වශයෙන් නමුදු ආහාර බහුලව ඇති තැන්වලදී කුඩා රංචු ලෙස එක් වේ. සාමාන්‍යයෙන් නිහඬ කුරුල්ලෙකි. පෙබරවාරි-මැයි සහ අගෝස්තු-ඔක්තෝම්බර් යන කාලවලදී අභිජනනය කරයි. මොහුගේ කැදැල්ල වනාන්තරයේ ගසක වියනෙහි කුඩා අතු කැබලි වලින් තනනු ලබන තරමක් පැතලි එකකි. මෙහි එක් සුදු පැහැති බිත්තරයක් දමනු ලැබේ. යම් යම් කාලවලදී වඩා පහත් ප්‍රදේශ වලට සංක්‍රමණය වන හෙයින් සිංහරාජයේ සහ මහනුවර ප්‍රදේශයේ කැලෑ වලද මෙම පක්‍ෂියා දැකිය හැකිය.
ප්‍රවර්ගය:කුරුල්ලෝ
ප්‍රවර්ගය:ශ්‍රී ලංකාවේ කුරුල්ලෝ
ශීතල යුද්ධය (1964 – 1980)
1960 සහ 1970 දශකවල ශීතල යුද්ධය අඛන්ඩව පැවතුණි. ඒ අතර එක්සත් ජනපදය වියට්නාම් යුද්ධයට අවතීර්ණ විය. ඒ කෙරෙහි ජනතාව තුළ ජන අප්‍රසාදය වර්ධනය වෙමින් පැවති බව වඩාත් හොඳින් ප්‍රකට විය .1960 සහ  1970 දශකවල ඇති වූ සමාජ ප්‍රතිසංස්කරණයන්හි විශාල පරාසයකට ජනාධිපති ලින්ඩන් ජොන්සන්ගේ මහා සමාජයේ (Great Society)සමාජ වැඩසටහන් සහ වොරන් අධිකරණයේ ක්‍රියාමාර්ගද හේතුවිය. ස්ත්‍රී සමානාත්මවාදය සහ පාරිසරික ව්‍යාපාර,දේශපාලන බලවේග බවට පත්වුණු අතර සියලු ඇමෙරිකානු පුරවැසියන් සඳහා සිවිල් අයිතිවාසිකම් ලබා ගැනීම සඳහා වූ වැඩ පිළිවෙල නොකඩවා ක්‍රියාත්මක විය. හැටේ දශකයේ අග භාගයේ වනවිට ප්‍රතිසංස්කෘතික විප්ලවය මුළු ජාතිය පුරා සහ බටහිර ලෝකයේ බොහෝ ප්‍රදේශවල පැතුරුණි. එහිදී ඒ වනවිට පැවති සතුරු වාතාවරණයද කොටස්වලට බෙදිණි. එහෙත් වඩා ස්වාධින සමාජ දර්ශනයක් ඉදිරියට ගෙන එමින් තිබිණි.
1970 දශකයේ මුල් කාලයේ දී ජොන්සන් ගේ අනුප්‍රාප්තික ජනාධිපති රිචඩ් නික්සන්ට වියට්නාම් යුද්ධය අවසන් කරනට කටයුතු කරන ලෙසට කොංග්‍රසය විසින් බල කරන ලදී. අනතුරුව ඇමෙරිකාවේ අනුග්‍රහය ලද දකුණු වියට්නාම්ය ඇද වැටුණි. යුද්ධය නිසා ඇමෙරිකානු හමුදාවේ 58000 ක්ද වියට්නාමයේ මිලියන ගණනකගේද ජීවිත අහිමි විය. ඔපෙක් තෙල් තහංචි සහ මන්දගාමි ආර්ථික වර්ධනය හේතුවෙන් රැකියා විරහිත යුගයකට යොමු විය. වෝටර්ගේට් සිද්ධියත් සමග නික්සන්ගේ පාලනය අපකීර්තිමත් ලෙස අවසාන විය.
ශීතල යුද්ධයේ ඉතිහාසය (1980 – 1991)
1980 සහ 1984 ලත් පරාජයන් සමග රොනල්ඩ් රේගන් නැවතත් යථා තත්ත්වයට පත් වීම සඳහා ඉතා වැදගත් කාර්යයක් කළේය. 1980 දී රේගන්ගේ පරාජය යනු සිදුවිය හැකිව තිබුණු කාරණයකි. මක් නිසාද යත් ඩිමොක්‍රටික් පක්ෂය බොහෝ සමාජ ආර්ථික ගැටලුවලදි අසමත් වූ හෙයිනි. රේගන් ප්‍රජාතන්ත්‍රවාදින් යනු ඩිමොක්‍රටික් පක්ෂයට ඡන්දය දුන් අයයි. ඔවුහු රේගන්ගේ ප්‍රතිපත්තිද,පෞරුෂත්වයද  නායකත්වය ද, විශේෂයෙන් ඔහුගේ තීක්ෂණ ඥාණයෙන් යුත් විදේශ ප්‍රතිපත්ති මෙන්ම පවතින සමාජ ක්‍රමය නොවෙනස්ව පවත්වාගෙන යාමද අගය කළ අය වූහ. විදේශ සම්බන්ධතාවලදි පක්ෂ දෙකේ සහභාගීත්වය දැකිය නොහැකි විය. නිකරගුවාහි කොන්ට්‍රාස්වරුනට උදව් කිරීම සම්බන්ධයෙන් ජනාධිපති දැරූ උත්සාහයන්ට ඩිමොක්‍රටික් පාක්ෂිකයෝ බලවත් සේ විරෝධය පළ කළහ. න්‍යෂ්ටික ක්‍රියාවලින් නැවැත්වීමට ඩිමොක්‍රටික් පාක්ෂිකයින්ට අවශ්‍ය වූ නමුත් ඔවූනටද අනතුරු අඟවමින් ඔහු සෝවියට් සංගමයට එරෙහිව ඵලදායි නොවුවද දැඩි ප්‍රතිපත්තියක් අනුගමනය කළේය. එහෙත් ඔහු යුද කටයුතු වෙනුවෙන් අයවැයෙන් විශාල මුදලක් වෙන් කර ගැනීමට සමත් විය. එමෙන්ම වියදම් අධික සහ ඉතා සංකීර්ණ මිසයිල ආරක්ෂක පද්ධතියක් ආරම්භ කිරීමට වැඩ පිළිවෙලක් දියත් කළේ සෝවියට් දේශය බිය ගැන්වීමටයි.මෙය තාරකා යුද්ධය “Star wars” ලෙසින් හැඳින්වුනි. මෙය කිසිදාක වර්ධනය නොවු නමුත් එහිදි යොදා ගත් තාක්ෂණය හා කරන ලද පර්යේෂණ අද පවතින ප්‍රති බැලැස්ටික් මිසයිල පද්ධතිය පිහිටුවීමට මග පෙන්වීය. මොස්කව්හි පාලකයා ලෙස මිහායිල් ගොර්බචෝෆ් බලයට පත් විය. ඔහු සහ රේගන් අතර මිත්‍රත්වය සම්බන්ධයෙන් බොහෝ කොන්සර්වේටිව් රිපබ්ලිකන් පාක්ෂිකයින් සැක පහළ කළහ. අතිශය වියදම්කාරී අයුධ තරඟය අවසාන කරමින් ගොර්බචොෆ් උත්සාහ කළේ රුසියාවේ කොමියුනිස්ට් වාදය ආරක්ෂා කිරීමටයි. දෙවනුව ඒ සඳහා නැගෙනහිර යුරෝපා අධිරාජ්‍යය අත් හැරීමයි. අවසානයේදි 1991 දී රුසියාවේ කොමියුනිස්ට් වාදය බිඳ වැටුණේ එක්සත් ජනපදයේ සෝවියට් ශීතල යුද්ධය හමාර කරමිනි.
තොරතුරු තාක්ෂණ විගණනය
තොරතුරු තාක්ෂණ විගණනය නැතහොත් තොරතුරු පද්ධති විගණනයක් යනු තොරතුරු තාක්ෂණ යටිතල පහසුකම් පාලනය පිලිබඳ විභාග කිරීමකි.තොරතුරු තාක්ෂණ විගණනය යනු සංවිධානයේ තොරතුරු පද්ධති පරිචයන්සහ ක්‍රියා පටිපාටි පිලිබඳ සාක්ෂි එකතුකිරීම හා ගවේශනය පිලිබඳ ක්‍රියාදාමයයි. ලබාගත් සාක්ෂි ගවේශනය කිරීම, තීරණය කරනු ලබන්නේ, ආයතනික අරමුණු සහ පරමාර්ථ ලඟාකරගැනීමට තොරතුරු පද්ධතියේ ආරක්ෂිත වත්කම්, දත්තයන්හි සත්‍ය භාවය සහ කාර්යක්ෂමතවය මතයි. එනම් පුනරීක්ෂණ විගණනය, අභ්‍යන්තර විගණනය, නැතහොත් කුමන හෝ ආකාරයක සහතික වීමක් ලඟා කරගැනීමයි.
තොරතුරු තාක්ෂණ විගණනයක් ස්වයංක්‍රීය සැකසීම විගණනය සහ පරිගණක විගණනය ලෙසද හඳුන්වනු ලබයි. වර්තමානයේදී ඉලෙක්ට්‍රොනික දත්ත සැකසු විගණනය ලෙසද හඳුන්වයි.
අරමුණ
තොරතුරු තාක්ෂණ විගණනයක් යනු මූල්‍ය ප්‍රකාශ විස්තරය සමඟ අර්බුධ ඇතිකරගත නොයුතු බවයි. ඒවා අතර සම්බන්ධතවයක් තිබුනත් මූල්‍ය ප්‍රකාශ විගණනයක මූලික අරමුණ ඒව ආයතනික පරිගණක පද්ධති පරිචයේ ප්‍රමිතීන්ට අනුකූල දැයි ගවේශණය කිරීමයි. නමුත් තොරතුරු තාක්ෂණ විගණනයක මූලිකම ක්‍රියාව වනුයේ පද්ධතියේ කාර්යක්ෂමතවය, තොරතුරු පරිචයන්, විශේෂිතතා ආයතනික තොරතුරු, වත්කම්, සහ යහපාලනයන් බලයලත් පාර්ශවයන් සමඟ නිසිආකාරව බෙදාහැරීම පිලිබඳ ආයතනික හැකියාව ගවේශණය කිරීමයි.තොරතුරු තාක්ෂණ න්‍යාය පත්‍රය පහත ප්‍රශ්න අනුගමනය කරමින් සාරාංශ කල හැක.
තොරතුරු තාක්ෂණ විගණන වර්ග
විවිධ බලධාරීන් විවිධ වර්ග කිරීම් විවිධ වර්ගයේ විගණන සඳහා නිර්මානය කර ඇත. ගූඩ් මෑන් සහ ලෝලෙස් තත්වයේදී විශේෂිත ක්‍රමානුකූල ප්‍රවේශයන් 3ක් තොරතුරු තාක්ෂණ විගණනය කරගෙන යාමට යොදා ගතහැක. මෙම විගණනයේ අරමුණ වනුයේ පවතින සහ නව ව්‍යාපෘති වලට අවදානම් සාරාංශයක් සැකසීමයි.මෙම විගණනය ආයතනයේ අත්දැකීම මත තාක්ෂණය තෝරාගැනීම සහ අදාල වෙළඳපළට එහි ඉදිරිපත් කිරීම්,ආයතනයේ සෑම ව්‍යාපෘතියක්ම සහ කර්මාන්තයෙන් අදල ව්‍යාපෘතිය හෝ නිෂ්පාදිතය හෝ, සංවිධානමය හෝ කර්මාන්තමය ආකෘතිය සමඟ ගණුදෙණු කිරීමට අදල ආයතනයට හිමි වී ඇති කොටස පිළිබඳ අධ්‍යයනයයි. නමින් හඳුන්වනවා සේම මෙම විගණනය, ආයතනය කරනුලබන විගණනයේ නවෝත්පාදන හැකියාව පිලිබඳ එහි තරඟකරුවන්ට සංසන්ධනාත්මකව විශ්ලේෂනයන් මෙහෙයවීමයි. මෙය ආයතනයේ නව සොයාගැනීම් පිලිබඳව හා සංවර්ධන පහසුකම් පිලිබඳව මෙන්ම එහි නව නිෂ්පාදිතයක් ඉදිරිපත් කිරීම පිලිබඳව වු ක්‍රියාමාර්ග ලඟා කරගැනීමයි. මෙම විගණනය ව්‍යාපාරය සතුව තිබෙන සහ එකතුකර ගැනීමට අවශ්‍ය වන්න වූ තාක්ෂණයන් පුනරීක්ෂණය කිරීමයි. තාක්ෂණයන් "පදනම, මූලිකත්වය, අවකාශය, හෙලිදරව්වීම්" ලෙස වර්ග කරනු ලබයි.
තොරතුරු තාක්ෂණ විගණන වර්ගකිරීම්[විගණනයේ වර්ගකිරීම් 5ක් සමඟ]
පද්ධති සහ යෙදුම් මෘදුකාංග සුදුසුබව, කාර්යක්ෂමබව, අදාලබව, වලංගුබව, අවබෝධකරගතහැකිබව, කාලෝචිතබව සහ යෙදවුම්, සැකසුම් සහ නිමැවුම් මට්ටම් වල ආරක්ෂිතබව, පද්ධතිවල ක්‍රියාකාරීත්වය ප්‍රත්‍යක්ෂ කරගැනීමට යොදගන්නා විගණනයකි.
සැකසුම් පහසුකම් කාලෝචිත බව, නිවැරදිබව, සාමාන්‍ය සහ පවතින අර්බුධකාරී තත්වයන් යටතේ යෙදුම් මෘදුකාංගවල කාර්යක්ෂම සැකැස්ම පිලිබඳව සහතිකවීම සඳහා වන විගණනයකි.
පද්ධති සංවර්ධනය සඳහා වන ප්‍රමිතිවලට අනුකූලව පද්ධති සංවර්ධනය කරඇතිබව, සංවර්ධනය වෙමින් පවතින පද්ධතීන් මගින් ආයතනික අරමුණු ලඟා කරගතහැකිබව නිශ්චය කරගැන්වම සඳහා වන විගණනයකි.
ආයතනයේ තොරතුරු තාක්ෂණ කළමණාකරණ සහ ව්‍යාපෘති සැකසුම සඳහා කාර්යක්ෂමතා පාලනය කරනලද පරිසරයක් ඇතිබව ප්‍රත්‍යක්ෂ කරගැනීමට ආයතනික ක්‍රියාදමයන් සහ සැකිල්ල සංවධනය කර තිබේද යන්න නිශ්චය කරගැනීම සඳහා වන විගණනයකි.
සෑම තොරතුරු තාක්ෂණ විගණනයක්ම කොටස් 2කට වර්ග කලහැක. : "පොදු පාලන ඇගයීම"හෝ "'.යෙදුම් පාලන ඇගයීම". තොරතුරු සහතිකවීම පිලිබඳව තොරතුරු තාක්ෂණ විගණන වෘත්තිකයන් ගණනවක්ම විගණනයේ ක්‍රියාකාරීත්වය නොසලකා එහි පාලනයන් මූලික වර්ග 3ක් ඇතිබව හා විශේෂයෙන්ම තොරතුරු තාක්ෂණ පරිචයේදී බොහෝ රාමු හා ප්‍රමිති "රහස්‍යභාවය පිලිබඳ පාලනයන්", "ඇතුලුවීම පිලිබඳ පාලනයන්" මෙම ක්ෂේත්‍රයේ වර්ගීකරණයන් විග්‍රහ කිරීමට ගත් උත්සාහයකි. වඩාත් මූලිකම මට්ටමකදි මෙම පාලනයන් මූලික වර්ග 3ක් ලෙස දක්වනු ලබයි. ඒවා නම් 1. වැලකුම් /ආරක්ෂිත පාලනය 2. අනාවරණ පාලනය 3. නිවැරදිකිරීම් පාලනය
ක්‍රියාශීලීව විග්‍රහ කිරීමට සහ පිලිගතහැකි හැසිරීම් වැඩිදියුණු කිරීම සඳහා භාවිත කරනු ලබයි. උදාහරනයක් ලෙස පොදු ගිනිම්කරණ නීති පද්ධතියක් ඕනෑම පොදු වෙලඳ ව්‍යාපාරයක් අනුගමණය කලයුතු බව විග්‍රහ කරනු ලබනවා. ඕනෑම ව්‍යාපාරයකට එහි වර්තමාන මූල්‍ය තත්වය සහ ලාභදායීත්වය නීති රීති වලට අනුකූලව සඳහන් කල යුතුයි. මෙම ගිණුම්කරණ නීති අවශ්‍යතාවයන් වැලකුම් පාලනයන් ලෙස හඳුන්වනු ලබයි.
බොහෝ විට මෙම පාලනයන් තර කිරීමට අපට අවශ්‍යාවන්නේ නැත. මෙහෙයුම් ක්‍රියාවක් කරනුලබන ඕනෑම පාලනයක් අනාවරන පාලනයක් ලෙස විග්‍රහ කලහැක. ගිණුම්කරණ නීති උදහරණය ගතහොත් එක්කෝ සැලසුම් කරනලද හෝ, සැලසුම් නොකරනලද අත්වැරදීම් වීමට හැකියි. එමනිසා අමතර ආරක්ශිත පාලනයන් වනුයේ, මෙම සමාගම්හි මූල්‍ය ප්‍රකාශණ විගණනය කරනුලැබ තිබිය යුතු වන්නේ නිදහස් සහතිකලාභී පොදු ගණකාධිකාරිවරයෙකු මගිනි. මෙම ගණකධිකරීවරයාගේ කාර්ය වනුයේ විගණකවරයෙකු ලෙස ක්‍රියා කිරීමයි. ඇත්ත වශවෙන්ම ආයතනය ප්‍රශ්නයක සිටිනවිට, නීති රීති නිසිආකාරව අනුගමණය කර නැතිවිට, ඕනෑම විගණකවරයෙකු අනාවරණ පාලනයක් ලෙස ක්‍රියාකරයි. මෙහිදී, දක්ශ විගණකවරයෙකුට සමහර තැන් බිඳ වැටීමට හේතු වූ කරුනු අකාර්යක්ෂමතා හඳුනාගෙන ඒව පාලනය කිරීමට හැකිවිය යුතුයි.
මෙය අනාවරණ පාලනයට ප්‍රතිචරයක් ලෙස ක්‍රියා කරනු ලැබෙයි. සූදානම් වීමක් හෝ වෙනයම් පිළිගත නොහැකි තත්වයන් නිවැරදි කිරීමක් සිදුකරයි. ගිණුම්කරණ නීති උදාහරණය භාවිත කර අභ්‍යන්තර විගණන කොමිසම හා බාහිර විගණකගේ වාර්ත මත පදනම්ව නිවැරදි කිරීමේ ක්‍රියමාර්ග ගත හැකිය. මෙම ක්‍රමය මගින් ඔවුන් නිවැරදි කිරීම්/ප්‍රතිචාර දැක්වීම් පාලනයක් සිදුකරනු ලබයි.
තොරතුරු තාක්ෂණ විගණන ක්‍රියා පටිපාටි
විගණන තොරතුරු ආරක්ෂිත බව තොරතුරු තාක්ෂණ විගණනයේ මූලික කොටසකි. බොහෝ විට එය තොරතුරු තාක්ෂණ විගණනයේ මූලික අරමුණකි. විගණනතොරතුරු ආරක්ෂිත බව නැමැති විෂය පථයේ දත්ත මධ්‍යස්ථන නැමැති මාර්තුක තුල අන්තර්ගත වෙයි. තොරතුරු තාක්ෂණ විගණකවරුන් වෙනස් නොවන ලෙස දැනුම, පද්ධතිය, පරිචය සහ ක්‍රියාකාරීත්වයන් පවත්වගත යුතුය. තොරතුරු තාක්ෂණ විගණනයේ අතීතය තොරතුරු තාක්ෂණ විගණනය නැමැති සංකලපය 1960 දශකයේ මැද භාගයේ නිර්මාන්ය කරනු ලැබ ඇත. තොරතුරු තාක්ෂණ විගණන බොහෝ වෙනස්කම් වලට ලක් වී ඇත. තාක්ෂණයේ මහා පරිමාණ උසස්වීම් ව්‍යාපාර තුලට තාක්ෂණය ස්ථාපනය කිරීමට හේතුවී ඇත.
තොරතුරු තාක්ෂණ විගණනයේ අතීතය
තොරතුරු තාක්ෂණ විගණනය නැමැති සංකලපය 1960 දශකයේ මැද භාගයේ නිර්මාන්ය කරනු ලැබ ඇත. තොරතුරු තාක්ෂණ විගණන බොහෝ වෙනස්කම් වලට ලක් වී ඇත. තාක්ෂණයේ මහා පරිමාණ උසස්වීම් ව්යාපාර තුලට තාක්ෂණය ස්ථාපනය කිරීමට හේතුවී ඇත.
තොරතුරු තක්ෂණ විගණනය සම්බන්ධ නීතිය
තොරතුරු තක්ෂණ විගණනය සම්බන්ධ නීතිය1977 සිට එක්සත් රාජධානිය තොරතුරො තක්ෂණවිගණනය සම්බන්ධ නීති සහ රෙගුලාසි කීපයක් හඳුන්වා ඩී ඇත. මේවා අතර ග්‍රෙම් ලීච් බ්ලී පනත, ස(ර්)බන්ස් ඔක්ස්ලී පනත, සෞඛ්‍ය, රක්ෂණ, සහ වගකීම් පනත ලන්ඩන් කොටස් හුවමාරු ඛාන්ඩගත පද්ධතිය සහ විදේශ පරිචයන් සම්බන්ධ  පනත වැදගත් වේ.
සේවකයන් සම්බන්ධ විගණනය
මෙම ක්ශේත්‍රය අලුත් නිසා තොරතුරු තාක්ෂණ සේවාදායක විගණනය ගවේශනය කරනවිට කලින් විග්‍රහකරනලද කුසලතා සමූහයක් යොදාගෙන සංවර්ධනය කර ඇත. විගණකවරුන් පවතින පාලනයන් පිලිබඳව වගකිවයුතුනිසා වාර්ත කිරීම, වත්කන් ආරක්ෂාකිරීම තොරතුරු තාක්ෂණ සේවාදායකයෙකුට තොරතුරු පද්ධතිය සම්බන්ධව සාමාන්‍යයෙන් එක්සත් රාජධනියේ තොරතුරු තාක්ෂණ විගණකවරයෙකු වීමට සහතිකලත් පද්ධති සහ ජාල විගණකවරයෙකු,  සහතිකලත් තොරතුරු පද්ධති ආරක්ෂක වෘත්තිකයෙකු  ඉන්දීය වරලත් ගණකාධිකාරී ආයතනයේ තොරතුරු පද්ධති ඩිප්ලෝමාවක් අවශ්‍ය කරනවා.
මවුලය
මවුලය යනු ද්‍රව්‍යයක ප්‍රමාණය මැනීම සඳහා භාවිතා කරන මූලික අන්තර්ජාතික ඒකකය වේ. එක් මවුලයක් තුළ වස්තූන් එනම් පරමාණු අණු හෝ වෙනත් මූලික අංශු ඇවගාඩ්රෝ අංකයක් (දළ වශයෙන් 6.022) අඩංගු වේ. එනම් ඔක්සිජන් අණු මවුලයක ස්කන්ධය දළ වශයෙන් ග්‍රෑම් 32ක් වන අතර එක් ඔක්සිජන් අණුවක් පරමාණුක ස්කන්ධ ඒකකයකින් එකකට සමාන වේ. මවුලයක් යනු එක් නිශ්චිත සංඛ්‍යාත්මක අගයක් වන අතර ඕනෑම මුලික වස්තු ප්‍රමාණයක් (පරමාණුවලින් නිර්මිත) නිර්ණය කිරීමට භාවිතා කළ හැක. එසේ වුවද මවුලය භාවිතය උප පරමාණුක, පරමාණුක සහ අණුක ආකෘතීන් මැනීම සඳහා පමණක් සීමා වේ. මීට හේතුව නම් අනෙකුත් සුලභ ඒකකයන් සමග සැසදූ විට මවුලය විශාලත්වයෙන් වැඩි බැවින් අනෙකුත් පදාර්ථ මැනීමට මෙය යොදාගැනීම ප්‍රායෝගික නොවීමය.
ප්‍රායෝගිකව පදාර්ථ ප්‍රමාණයක් බොහෝ විට මනිනු ලබනුයේ මවුලවලිනි. යම් ද්‍රව්‍යයක සූත්‍ර භාරයට සමාන ස්කන්ධයක්, මවුලයක් වේ. මෙලෙස කාබන් 12 (C12) මවුලයක ස්කන්ධය ග්‍රෑම් 12ක් වන අතර ජලය මවුලයක ස්කන්ධය ග්‍රෑම් 18.016 ක් වේ. මෙහිදී බොහෝ විට ගණනය කිරීම සදහා සලකණු ලබන වස්තුව පරමාණු (C හි) හෝ අණු (H2O හි) වේ.
අර්ථ දැක්වීම
මවුලයක් යනු කාබන් 12 සමස්ථානිකයේ කිලෝග්‍රෑම් 0.012 ප්‍රමාණයක ඇති භූමි අවස්ථාවේ පවතින නිර්බන්ධිත, නිදහස් කාබන් 12 පරම‍ාණු සංඛ්‍යාවට සමාන මූලික අංශු සංඛ්‍යාවක් අඩංගු පදාර්ථ ප්‍රමාණයකි. මෙසේ කාබන් -12 සමස්ථානිකයේ කිලෝග්‍රෑම් 0.012 ක් පවතින කාබන් -12 පරමාණු සංඛ්‍යාව ඇවගාඩ් රෝ නියතය ලෙසට හඳුන්වයි. ඇවගාඩ් රෝ නියතය ලෙසට දැනට පිළිගෙන ඇති අගය 6.02214179(30) x 1023 mol-1 ට වේ.
අන්තර්ජාතික ඒකක පද්ධතියට මවුලය මාන රහිත ඒකකයක් නොවන නමුත් ස්කන්ධය සහ දීප්ත තීව්‍රතාව වැනි අනෙකුත් මාන සමග සසඳන විට මවුලයට “පදාර්ථ ප්‍රමාණය” ලෙසින් හදුන්වන ඊටම ආවේනික වූ මාන පවතී. (මාන රහිත ඒකක අන්තර්ජාතික නීතීන්ට අනුව රේඩියන් සහ ස්ටෙරේඩියන් ලෙසට විශේෂයෙන්ම නම් කර ඇත.) ඇවගාඩ් රෝ නියතය යනු මාන රහිත රාශියක් සහ පදාර්ථ මවුලයක් අතර ඇති අනුපාතයක් බැවින් අන්තර්ජාතික නීතීන් විසින් එය මවුලයක පරස්පරය ලෙසට අර්ථ දක්වා ඇත.
පරමාණුක ස්කන්ධ ඒකකයක් සහ ඇවගාඩ්රෝ අංකය අතර ඇති සම්බන්ධතාව අනුව සූත්‍ර භාරයට සමාන ග්‍රෑම් ස්කන්ධයක් මවුලයක් ලෙසින් හඳුන්වයි. නිදසුන - යකඩවල සාපේක්ෂ පරමාණුක ස්කන්ධය ඒකක 55.845 කි. එබැවින් යකඩ මවුලයක ස්කන්ධය ග්‍රැම් 55.845කි. රසායන විද්‍යාඥයින් සහ භෞතික විද්‍යාඥයින් ‍ෙ‍බාහෝ විට තම ගණනයන් සදහා මෙම නිර්වචනය භාවිතා කරයි.
යම් පදාර්ථ ප්‍රමාණයක් එහි අණුක ස්කන්ධයට ‍සමාන ග්‍රෑම්, කිලෝග්‍රෑම් රාත්තල් හෝ අවුන්ස ප්‍රමාණයකට සමාන නොවන විට එම පදාර්ථ ප්‍රමාණ මැනීම සඳහා රසායන විද්‍යාඥයින් විසින් ග්‍රෑම් මවුල , කිලෝග්‍රෑම් -මවුල , රත්තල් - මවුල හෝ අවුන්ස - මවුල යන ඒකක භාවිතා කරනු ලැබේ.
මවුලය යන්න වෙනත් ආකාරයකට විස්තර කළහොත්, මාෂ්මෙලෝ මවුලයක් ගෙන මුළු ලෝකයම වැසෙන පරිදි ඇතිරිව හොත් එය හැතැප්ම 12ක් ඝනකම් වන මාෂ්මෙලෝ තට්ටුවක් වනු ඇත. තවද රුධිර සෛල මවුලයක් සැලකුවහොත් එම ප්‍රමාණය මුළු මිහිතලය පුරා වාසය කරන සියලුම මිනිසුන් තුළ ඇති රුධිර සෛල ප්‍රමාණවල එකතුවටත් වඩා වැඩිවේ.
මූලික අංශූන්
යම් පදාර්ථ ප්‍රමාණයක් නිර්ණය කිරීමට මවුලය භාවිතා කිරීමේදී එම ද්‍රව්‍යයේ අඩංගු මූලික අංශු වර්ගය හඳුනාගත යුතු වේ. මෙම අංශූන් පරමාණු, අණු, අයන , සූත්‍ර ඒකක, ඉලෙක්ට්‍රෝන , ෆෝටෝන හෝ වෙනත් ඕනෑම අංශු වර්ගයක් විය හැක. උදාහරණයක් ලෙස ගත් විට ජලය මවුලයක් යනු ජලය ග්‍රෑම් 18.016කි. මෙම ජල මවුලයක් තුළ H2O අණු මවුල එකක් පමණක් තිබුණ ද පරමාණු වශයෙන් සැලකූ විට H පරමාණු මවුල 2ක් හා O පරමාණු මවුල 1 ක් ලෙසින් පරමාණු මවුල 3ක් පවතී. ඒවාගේම ඉලෙක්ට්‍රෝන මවුලයක් යනු ෆැරඩේගේ නියතය වේ. එනම් 96,500 Cmol-1 වේ. ෆෝටෝන මවුලයක් අයින්ස්ටයින් එකක් ලෙසින් හඳුන්වයි. වායු නියතය R අනුව තාප ශක්තිය හෙවත් RT මනිනු ලබනුයේ මවුලයට ජූල් නම් ඒකකයෙනි.
සලකනු ලබන පදාර්ථය වායුවක් නම් බොහෝ විට අංශු වර්ගය ලෙසට සලකනුයේ වායු අණුය. කෙසේ වුවද නිෂ්ක්‍රීය වායූන් (He, Ar , Ne , Kr , Xe , Rn) සියල්ලම ඒක පරමාණුක වන බැවින් මූලික අංශූන් ලෙසට සලකනුයේ තනි පරමාණුය. මෙම අංශූන් අතර පවතින්නේ වැන්ඩවාල් බල පමණි. සම්මත උෂ්ණත්ව හා පීඩනයේ දී පරිපූර්ණ වායු මවුලයක පරිමාව ලීටර් 22.4 කි.
පරමාණු මවුලයක් “ග්‍රෑම් පරමාණුවක්” ලෙස ද අණු මවුලයක් “ග්‍රෑම් අණුවක්” ලෙස ද හඳුන්වනු ලැබේ.
ඉතිහාසය
ජොනතන් වෑන් ගෝර්වියට් විසින් 1893 හඳුන්වා දුන් ජර්මන් name (මෝල්) අනුව මවුලය යන නම තැනී ඇත. මෙය ප්‍රථම වරට ඉංග්‍රීසියෙන් ඉදිරිපත් කරන ලද්දේ 1897 දී පළමු තවත් ජර්මානු වදනක පරිවර්තනයක් ලෙසය. එය molecule යන වචනයෙන් කෙටි කිරීමකි. molecule යන වචනය තැනී ඇත්තේ “ස්කන්ධය” යන අරුත් දෙන moles නම් ලතින් වචනයෙනි. ඔහු පදාර්ථයක ග්‍රෑම් අණුක ස්කන්ධය විදහා දැක්වීම වචනයෙනි. ඔහු පදාර්ථයක ග්‍රෑම් අණුක ස්කන්ධය විදහා දැක්වීම සඳහා එම වචනය භාවිතා කරන ලදී. උදාහරණයක් ලෙස හයිඩ්‍රොක්ලෝරික් අම්ල (HCl) මවුල 1ක් ස්කන්ධ ග්‍රෑම් 36.5ක් වේ.
වර්ෂ 1959 ට පෙර IUPAP හා IUPAC යන සංගමයන් දෙක විසින්ම මවුලය නිර්වචනය සඳහා ඔක්සිජන් භාවිතා කෙරීය. රසායන විද්‍යාඥයන් ඔක්සිජන් 16g ප්‍රමාණයක අඩංගු පරමාණු සංඛ්‍යාවක් මවුලයක් ලෙස සැලකූ අතර භෞතික විද්‍යාඥයින් ඔක්සිජන් - 16 යන සමස්ථානිකය පමණක් භාවිතා කොට පෙර සදහන් නිර්වචනයට සමාන නිර්වචනයක් භාවිතා කරන ලදී. නමුත් 1959 / 1960 වසර සිට මවුලය පහත ආකාරයට නිර්වචනය කිරීම සඳහා මෙම සංගමයන් දෙක විසින්ම සම්මත කරගන්නා ලදී.
එනම් , “කාබන් - 12 සමස්ථානිකයේ 0.012 Kg ප්‍රමාණයක පවතින පරමාණු සංඛ්‍යාවට සමාන සංඛ්‍යාවක් ඕනෑම අංශු වර්ගයක් පවතින පදාර්ථ ප්‍රමාණයක් මවුලයක් වේ.”
1980 දී කිරුම් මිනුම් පිළිබඳ ජාත්‍යන්තර කමිටුව විසින් කාබන් -12 පරමාණු භූමි අවස්ථාවේ පවතින නිර්බන්ධිත පරමාණු බව තහවුරු කරමින් ඉහත නිර්වචනය සනාථ කරන ලදී.
අන්තර්ජාතික ඒකක පද්ධතියේ අනෙකුත් මූලික ඒකකයන්ට මෙන් කිලෝග්‍රෑම ද යම් භෞතික නියතයන් ඇසුරෙන් නිශ්චිත අගයක් ලෙසට නැවත දක්වන ලෙසට යෝජනා වී ඇත. එසේ යෝජනා වී ඇති අර්ථ දැක්වීම්වලින් එකක් පහත පරිදි වේ.
“කිලෝග්‍රෑමයක් යනු හරියටම කාබන් 12 සමස්ථානිකයේ භූමි අවස්ථාවේ පවතින නිර්බන්ධිත පරමාණු 6.0221415 x 1023 / 0.012 ප්‍රමාණයක ස්කන්ධයකි.”
මෙමඟින් ඇවගාඩ්රෝ අංකය ඉතා නිවැරදිව අර්ථ දැක්වීමට හැකියාව ලැබී ඇති අතර එය මවුලයකට 6.0221415 x 1023 අගයක් වේ. මෙමඟින් මවුලයක් දළ වශයෙන් ගණන් කිරීම සඳහා භාවිතා වන ඒකකයක් වන අතර එය සාමාන්‍ය ව්‍යවහාරයේ භාවිතා වන “දුසිමකට” සමාන වේ.
NA සඳහා යෝජිත නිර්වචනය වන්නේ,
NA = 602,214,141,070,409,084,099,072 = 84,446,8883 මෙමඟින් සම්පූර්ණ ඝණයක් බවට පහසුවෙන් පත්වීම සඳහා ගුණාංග අන්තර්ගත වී ඇත.
මවුලයේ ප්‍රයෝජන
රසායන විද්‍යාවේදී එකිනෙකට වෙනස් ද්‍රව්‍යයන් දෙකක් සංසන්දනාත්මකව මැනීම සඳහා මවුල ඉතා වැදගත් වේ. ද්‍රව්‍යයන් දෙකක සමාන මවුල ප්‍රමාණ ගත් විට ඒවායේ අඩංගු අණු හෝ පරමාණු සංඛ්‍යාව සමාන වේ. මවුලය හේතුවෙන් රසායනික සමීකරණ තේරුම් ගැනීම පහසු කරවයි.
මෙලෙස 2H2 + O2 		2H2O  යන සමීකරණය “හයිඩ්‍රජන් මවුල දෙකක් සහ ඔක්සිජන් මවුලයක් එක් වී ජලය මවුලයක් සාදයි” යන ආකාරයට විස්තර කළ හැක.
රසායනික ගණනයන්වලදී මවුලය ඉතා වැදගත් වේ. මන්ද වෙනස් ස්කන්ධයන් තුළ පවතින අංශූන් සඳහා ප්‍රතිඵල සහ අනෙකුත් ගණනය කිරීම් මවුලය මගින් සිදු කරයි.
රසායන විද්‍යාවේදී ස්කන්ධය සහ බරට වඩා අංශූන් සංඛ්‍යාව වඩා වැදගත් වේ. වෙනස් ස්කන්ධයන් සහිත පරමාණු අතර ප්‍රතික්‍රියා සිදුවී‍ම ඊට හේතුවේ. (උදාහරණයක් ලෙස හයිඩ්‍රජන් පරමාණු දෙකක් හා එක් ඔක්සිජන් පරමාණුවකින් එක් ජල අණුවක් සෑදේ) ඒවාට එකිනෙකට වෙනස් ස්කන්ධ පවතී. (එක් ඔක්සිජන් අණුවක් හයිඩ්‍රජන් අණුවක් මෙන් දහසය ගුණයක් බරින් යුක්ත වේ.) කෙසේ නමුත් ප්‍රතික්‍රියාවක දී භාවිතා වන පරමාණු ගණන පිළිබඳව ප්‍රකාශයක් කිරීම අපහසු වේ. එසේ වන්නේ ඒවා ඉතා විශාල අගයන්වන හෙයිනි. උදාහරණයක් ලෙස ජලය මිලිලීටර් එකක මවුල 3.34 x 1022 ප්‍රමාණයට වඩා අධික ප්‍රමාණයක් පවතී.
1958 ලංකා කෝලහාලය
1958 මැයි මසදී දිවයිනේ සිංහල සහ දෙමළ ජන වර්ග දෙක අතර ඇති වූ කැරැල්ලකින් ශ්‍රී ලංකාව කැළඹී ගියේය. දුසිම් ගණනක් ඝාතනය වූ අතර දහස් ගණනකට නිවෙස් අතහැර පලා යාමට සිදු විය. මෙයින් අනතුරට පත් වැඩි දෙනා වූයේ දෙමළ ජනතාවයි.
පසු බිම
1956 දී එස්.ඩබ්.ආර්.ඩී බණ්ඩාරනායක ලංකාවේ අගමැති තනතුරට පත් වූයේ බලසම්පන්න සිංහල ජාතිවාදී වේදිකාවක් මතටය. නව රජය සිංහල පමණයි යනුවෙන් පනතක් සම්මතකර ගත්තේ සිංහල තනි රාජ්‍ය භාෂාව බවට පත් කරමිණි. මෙසේ කරන ලද්දේ ජනගහණයෙන් හතරෙන් පංගුවක් පමණ ඔවුන්ගේ ප්‍රධාන භාෂාව ලෙස දෙමළ භාෂාව පාවිච්චි කරන අතරේදීය. මෙම පනතට දෙමළ ජනතාව නොපමාව තම අසතුට පළ කළහ. තමන්ගේ භාෂාව, සංස්කෘතික සහ ආර්ථික තත්වය ඉක්මන් තර්ජනයකට විෂය වෙතැයි අදහස් කළහ.
දුම්රියවලට පහර දීම
පෙඩරල් පක්ෂය වවුනියාවේ සමුළුවක් පැවැත්වීමට අදහස් කළහ. සිංහල දැඩි මතධාරීන් ෆෙඩරල් පක්ෂ සාමාජිකයින් දුම්රියෙන් ගමන් කිරීම වැළැක්විය යුතු යැයි තීරණය කළහ. පළමුවෙන්ම පහර දීමට ලක් වූයේ පොළොන්නරුව දුම්රිය ස්ථානයයි. ඒ මැයි 22 දිනය.
පසු දින රාත්‍රියේ මඩකලපුව අසල දුම්‍රියකව පීලි පැනලා, මිනිස්සු 3ක් මැරුණා: පොලීසිය සාජන් අප්පුහාමී, දුම්‍රියේ පෝටර් ෆර්නැන්ඩෝ, පොලීසිය කොස්තාපල් පරරාජසිංගම්. දුම්‍රියේ මගීන්ට පහර දුන්නා. බොහෝ තුවාල ලැබුවා මිනිස්සු සිංහල.
ගොවිපලේ ප්‍රචණ්ඩත්වය
පොළොන්නරුවේ ගොවිපලක දෙමළ කම්කරුවන්ට සිංහල කණ්ඩායමක් පහර දුන්හ. දෙමළ පිරිස සැඟවීම සඳහා උක් වගාව තුළට වැදුනාහ. කැරලිකාර කණ්ඩායම විසින් උක් වගා කොට එයට ගිනි තැබූහ. පලා ගිය අයට පොලු වලින් පහර දුන්හ. නැතහොත් මන්නාවලින් කෙටූහ. හිඟුරක්ගොඩදී මෙම ප්‍රචණ්ඩකාරීන් අටමස් ගැබිනියකගේ උදරය පැලූහ. අධික රුධිර වහනයෙන් ඇය මිය යන්නට හැරියාය. 70 ක පිරිසක් මැයි 25 දින රාත්‍රී එසේ මිය යන්නට ඇතැයි ගණන් බලා තිබුණි.
ප්‍රචණ්ඩත්වය පැතිරේ
කෝළාහල ආරම්භ වූයේ පෙර දින සිදුවූ නුවරඑලිය නගරාධිපති ඩී.ඒ.සෙනෙවිරත්නගේ මරණයත් සමග යයි අගමැති බණ්ඩාරනායක මැයි 26 දින කියා සිටියාය. (ඇත්ත වශයෙන්ම කැරැල්ල ආරම්භ වූයේ දින 3 කට පෙරයි) එම ප්‍රකාශය ජනතාවට කිසියම් හැඟීමක් දුන්නේය. කැරලිවල පසු බිමේ සිටියේ දෙමළ පිරිස්ය යන්නයි ඒ. ක්ෂණයකින් කලහකාරීන් කොළඹ දී සහ ආසන්න නගර වලදී දෙමළ පිරිස්වලට පහර දුන්හ. කඩ සාප්පු ගිනිබත් කළහ. නැතහොත් කොල්ල කෑහ.
කළහකාරීහු කොළඹ පුරා ඇවිදිමින් දෙමළ අය කවුදැයි සෙවූහ. දෙමළ මිනිසුන් හඳුනා ගැනීමේ සාමාන්‍ය ක්‍රමය වූයේ මොවුන් කලිසමට උඩින් කමීසය ඇඳීම හෝ කන් සිදුරු කර තිබීමයි. ඒවා දෙමළ ජනතාවගේ සාමාන්‍ය පුරුද්දකි. සිංහල පත්‍රයක් කියවීමට නොහැකි අයට පහර දුන්හ. නැතහොත් මරණයට පත් කළහ. (ඉංග්‍රීසියෙන් පමණක් අධ්‍යාපනය ලද සිංහලයන්ද මෙම ඉරණමට ගොදුරු වූහ) කළහකාරී පිරිස්වල එක් උපක්‍රමයක් වූයේ පොලිස් නිලධාරීන් ලෙස වෙස්වලා ගැනීමයි. එසේ කොට ඔවුන් කළේ ආරක්ෂාව පතා පොලිස් ස්ථානවලට යන ලෙස දෙමළ ජනතාවට දැනුම් දීමයි. දෙමළ ජනතාව එසේ ඉවත් වූ පසු ඔවුන්ගේ නිවෙස් කොල්ල කන ලදී. නැතහොත් ඒවාට ගිණි තබන ලදී.
දිවයින පුරා ගිනි තැබීම්, දූෂණය කිරීම්, කොල්ල කෑම් සහ මිනී මැරුම් ආදී ප්‍රචණ්ඩ ක්‍රියා පැතිර ගියේය. සමහර සිංහල පිරිස් ඔවුන්ගේ දෙමළ හිතවත් අසල් වාසීන්ට තම නිවෙස්වල ආරක්ෂාව සැපයුවේ ඔවුන්ගේ ජීවිතවලට හානියක් සිදුවීමේ අවදානමට මුහුණ දෙමිනි.
සිංහල ජනතාවට පහර දීම
පොළොන්නරුවේ සිද්ධයන්ට පසුව එරවුර්වල දෙමළ ජනතා සිංහල ධීවරයෝට පහර දුන්නා. දෙමළ මැරයන් පාරේ සිංහල රීයදුරුව පහර දුන්නා. ඒරවුර් නාගරයේ දී සිංහල මහාත්තයක් සහා ඔහුගේ බිරින්ද පුළුස්සා එයාලාගේ දේවලව මැර පිරිසට සෝරම් කළා. පානදුරේ පූජකයාගේ කතාව ඒරවුර්ට ආවා විට බොහෝ සිංහල ජනතාව මැරුවා. මඩකලපුව දිස්ත්‍රික්කයේ පිළිස්සීම සහා පහර දීම 56ක් තිබුණා, මැරීම 11ක් තිබුණා. එත් විට්ටාචී කියන්නේ ඒ සංඛ්‍යාට වඩා කරතිවු වල මැරුණා සිංහල ජනතා ඉන්නවා කියලා.
උතුරු පළාතේ දී දෙමළ ජනතා සිංහල අයට පහර දුන්නා. කිලිනොච්චිය ජනපදයේ දී හෑම සිංහල ගෙදර පුලුස්සා, සමහර සිංහල අයව තුවාල ලැබුවා ලුම්බිනිය විහාරයව පුලුස්සා. පූනෙරි‍යේ දී සිංහල ජනතා 2ක් වෙඩි තියලා. යාපනයේ මරණ වාර්තා නොවූවද සමහර සිංහල ව්‍යාපාරිකයින්ගේ ඉන්වෙන්ට්‍රි පොත් පත් පුළුස්සනු ලැබීය. දෙමළ කළහකාරී කණ්ඩායමක් බෞද්ධ විහාරයක් වූ නාග විහාරය විනාශ කළහ. පසුව එය නැවත ගොඩනංවන ලදී.
රජයේ ප්‍රතිචාරය
දින 5 ක් ගත වුවද රජය කිසිදු ප්‍රතිචාරයක් දැක්වූයේ නැත. අවසානයේදී මැයි 27 දින රජය විසින් හදිසි නීතිය පනවන ලදී. ෆෙඩරල් පක්ෂය හා ජාතික විමුක්ති පෙරමුණ තහනම් පක්ෂ ලෙස ප්‍රකාශ කෙරුණි. දිවයිනෙහි ෆෙඩරල් පාක්ෂික ජ්‍යෙෂ්ඨ දේශපාලනඥයන් බොහෝ දෙනෙකු අත්අඩංගුවට ගන්නා ලදි. දින දෙකක් තුළ හමුදාව විසින් කොළඹ නගරය සන්සුන් කළ අතර පසුව මුළු දිවයින පුරා ඵය ව්‍යාප්ත කළේය. 12000 කට ආසන්න වූ දෙමළ අනාථයන් කොළඹ ආසන්නයේ වූ අනාථ කඳවුරු කරා ගියහ. රජය හොර රහසේම යුරෝපීය නැව් හයක් මගින් ඵම අනාතයන්ගෙන් වැඩි පිරිසක් යාපනයේ පදිංචි කරවීම පිණිස ජුනි මස මුලදී යැවීමට කටයුතු කළේය. ඉන් පසු සිවිල් ජනතාව පදිංචිව සිටි දිවයිනේ අනෙකුත් පෙදෙස් වලින් හමුදාව ආපසු කැඳවන ලදී. එහෙත් අවුරුදු 25 ක් පමණ කාලයක් හමුදාව යාපනයේ සිටියහ.
දුෂි රණතුංග
දුෂ්මන්ත ශ්‍රීකාන්ත රණතුංග (උපත 1960 දෙසැම්බර් 25), දුෂි රණතුංග ලෙස පොදුවේ හඳුන්වනු ලබන්නේ ලන්ඩනයේ වෙසෙන ශ්‍රී ලාංකික මාධ්‍යවේදියෙකි.
චරිතාපදානය
කොළඹ රාජකීය විද්‍යාලය, උතුරු ලන්ඩන් විශ්වවිද්‍යාලය සහ London School of Economics and Political Science (LSE) යන ආයතනවලින් අධ්‍යාපනය ලැබූ ඔහු මාධ්‍යවේදියකු වීමට පෙර ලන්ඩන් නගරයේ වෙළෙඳ බැංකුකරණයේ සේවය කළේය.
1990 දශකයේ අග භාගයේදී රොහාන් ගුණරත්න ලන්ඩනයේදී අහම්බෙන් හමුවීමක ප්‍රතිඵලයක් ලෙස රණතුංග පුවත්පත් කලාවට පිවිසියේය. ගුණරත්න ස්කොට්ලන්තයේ සිටි අතර, ඔහු බ්‍රිතාන්‍ය Chevening විශාරදයෙකු වූ ශාන්ත ඇන්ඩෘස් විශ්ව විද්‍යාලයෙන් ජාත්‍යන්තර සබඳතා පිළිබඳ ආචාර්ය උපාධිය සඳහා කියවමින් සිටියේය. ලන්ඩනයේ සිටි රණතුංග ලන්ඩනයේ සිටි රණතුංගට මර්චන්ට් බෑන්කින් පළපුරුද්ද උපයෝගී කර ගනිමින් ලන්ඩනයේ එල්ටීටීඊ සංවිධානයේ (දෙමළ කොටි) මූල්‍ය මෙහෙයුම පිළිබඳ විමර්ශන ආරම්භ කිරීමට ගුණරත්න දිරිමත් කළේය.
රණතුංග එල්ටීටීඊයේ මුල් නැගීමෙන් පසුව, එක්සත් රාජධානියේ, යුරෝපයේ සහ උතුරු ඇමරිකාවේ එල්ටීටීඊ රැස්වීම්, ලොව පුරා ත්‍රස්තවාදීන් ලෙස තහනම් කිරීම සහ මෑතකදී ජිනීවාහි ශ්‍රී ලංකා-එල්ටීටීඊ සාම සාකච්ඡා ආවරණය කරමින් පුළුල් ලෙස සංචාරය කළේය. මුල් චාරිකා ඔස්ට්‍රේලියාවේ, කැනඩාවේ සහ එක්සත් රාජධානියේ බෙදුම්වාදී ජාත්‍යන්තර සාම සම්මන්ත්‍රණ සහ බෙදුම්වාදී ව්‍යාපාරයේ ජාත්‍යන්තර පැතිකඩ ඉහළ නැංවීම සඳහා සංවිධානය කරන ලද යුරෝපයේ අනෙකුත් බෙදුම්වාදී සිදුවීම් ආවරණය කළේය. ශ්‍රී ලංකාවේ අයිලන්ඩ් හි මෙම සිදුවීම් හෙළිදරව් කිරීම ඒවාට බාධාවක් විය.
2000 ඔක්තෝබර් 4 වන දින ඔහුගේ "British Charities fund Terrorists" යන ලිපිය ප්‍රකාශයට පත් කිරීම බ්‍රිතාන්‍ය පුණ්‍යායතන කොමිසම ප්‍රමුඛතම අරමුදල් රැස් කිරීමේ වාහනය වන දෙමළ පුනරුත්ථාපන සංවිධානය (TRO) වැටලීමට සහ බැංකු ගිණුම් අත්හිටුවා විමර්ශනයක් ආරම්භ කිරීමට හේතු විය. එහි ප්‍රතිඵලයක් ලෙස TRO බ්‍රිතාන්‍ය පුණ්‍යායතන ලේඛනයෙන් ඉවත් විය.
2001 පෙබරවාරි 28 වැනි දින බ්‍රිතාන්‍යය ත්‍රස්තවාදී සංවිධානයක් ලෙස 2000 ත්‍රස්තවාදී පනත යටතේ ලැයිස්තුගත කළේය.
එක්සත් ජනපදයේ TRO ට එරෙහිව සමාන ක්‍රියාමාර්ගයක් අනුගමනය කරන ලදී
රණතුංග මහතා එල්.ටී.ටී.ඊ සංවිධානය දැඩි ලෙස විවේචනය කළ අයෙකි. 1990 ගණන්වල අග භාගයේ සිට, ඔහු ශ්‍රී ලංකාවේ ද අයිලන්ඩ් වෙත සහ වඩාත් මෑතක දී දෙමළ සතියට නිතිපතා දායක විය. බෞද්ධයෙකු සහ ශ්‍රී ලංකාවට ආධාරකරුවෙකු වන ඔහු ඒ දෙකම නිදහසේ විවේචනය කරයි. එහි ප්‍රතිඵලයක් වශයෙන්, ඔහු ශ්‍රී ලංකාවේ වාර්ගික බෙදීමෙහි දෙපැත්තේම ජාතිකවාදීන්ගේ දෝෂාරෝපණයට ලක්ව ඇත.
ඔහු BBC TV, BBC World Service Radio, BBC Radio 5 සහ වෙනත් මාධ්‍ය ඔස්සේ ශ්‍රී ලංකාවේ දේශපාලනය සාකච්ඡා කිරීමට පෙනී සිට ඇත.
පෞද්ගලික ජීවිතය
රණතුංග වයස අවුරුදු 18 දී එක්සත් රාජධානියට සංක්‍රමණය වූ අතර එහිදී ඔහු තම බිරිඳ වන නිල්මාර්නි පානබොක්කේ සහ ඔවුන්ගේ දරුවන් දෙදෙනා වන ඇනාලිසා ( ක්වීන්ස්වුඩ් පාසල ) සහ ජූලියන් ( වින්චෙස්ටර් විද්‍යාලය ) සමඟ වාසය කරයි.
සෙලියුකස් සමග ගැටුම් හා මිත්රM වීම් (කි පූ 305)
සෙලියුකස් සමග ගැටුම් හා මිත්රM වීම් (කි පූ 305)
සෙලියුකස් i නිකාටර්ගේ රිදි කාසිය, මෙහු චන්ද්රt ගුප්ත මෞර්යය සමග සටන් වැදුනු අතර පසුව ඔහු සමග මිත්ර වන ලදී.
ඇලෙක්සැන්ඩර් අධිරාජ්ය යාගේ පෙර පැවති අධිරාජ්යකයේ ආසියානු කොටසේ මෙසිඩෝනියානු මාණ්ඩලිකයා වු සෙලියුකස් I නිකාටර් විසින් බක්ට්රිහයා හා ඉන්දුස් වැනි ඉතා ඈත පිහිටි නැගෙනහිර දිග භූමි ප්රසදේශ ආක්රිමණය කළ ඔහුගේ පාලනය යටතට ගන්නා ලදී. (ඇපියන්, රෝමයේ ඉතිහාසය, සිරියානු යුද්ධ 55) කි පූ305 හි ඔහු චන්ද්රග ගුප්ත සමග ගිවිසුමකට එළඹෙන ලදී.
“අවිආයුධ වලින් බලසම්පන්න හා කවුන්සිලයෙන් අනුනයිනි වු ඔහු මෙස පොතමියා, ආමේනියා, සෙලියුසිඩ් කැපඩොස්යා, පර්සිස්, පාතියා, බක්රියා, අරාබිය, ටපවුරියා, සොද්දියා, අරචෝසියා, හිල්කානියා හා හින්දුස් ගඟ වැනි ‍ඈත පිහිටි අශෝක අදිරාජ්යුයා විසින් යටත් කර ගෙන සිටි අනෙක් ප්රයදේශද අයත් කරගන්නා ලදී. එම නිසා ඔහුගේ සීමා අලෙක්සැන්ඩ්රස අධිරාජ්යදයාගෙන් පසු වඩාත් විශිෂ්ඨතම ඒවා විය. ප්රිලගියා සිට ඉන්දුස් දක්වා වු සියළු ප්රඩදේශ සෙලිකස්ට අයත් විය.” ඇපියන්, රෝමයේ ඉතිහාසය සිරියානු යුද්ධ 555
ගැටුමකට කිසිදු හේතුවක් නොතිබුණත් ඔහු විසින් යම් භූමියක් අත්පත් කර ගැනීම‍ට අසමත් වු විට ඉන්දියානු අධිරාජ්ය යන්ට එරෙහිව දුබලව කටයුතු කළ බව පැහැදිලි ඇති අතර ඔහුගේ වු භූමි ප්රිදේශද භාර දීමට සිදු විය. කෙසේ නමුත් කි පූ305 හිදි සෙලිකස් හා චන්ද්ර5ගුප්ත ගිවිසුමකට එළඹෙන ලද අතර ස්ට්රේබූට අනුව සෙලිකස් විසින් දකුණු දිග ඇප්ගනිස්ථානය හා පර්සියාවේ කොටස් ඇතුළත්ව භූමි ප්රභදේශ ගණනාවක් චන්ද්ර් ගුප්තට පවරා දෙන ලදී.
ඊට ප්රඇතිචාර ලෙස සෙලිකස්ට කි පූ301 හි ඉප්සස් ගැටුමේ දී තිරණාත්මක භූමිකාවක් රඟ දැක්විය හැකිය. යුධ අලින් 500 දෙනෙකු හා යුධමය වත්කම් හිමිය.
http://en.wikipedia.org/wiki/Maurya_Empire#Conflict_and_alliance_with_Seleucus_.28305_BCE.29
OpenSUSE
openSUSE යනු සාමාන්‍ය කටයුතු සදහා යොදාගන්නා ලිනක්ස් මත පදනම් වූ මෙහෙයුම් පද්ධති, මෙය ප්‍රජාව විසින් සහාය දක්වන openSUSE ව්‍යාපෘතිය මගින් සංවර්ධනය කරනු ලබන අතර 2004 ජනවාරියේ SUSE ලිනක්ස් ලබාගත් පසු Novell සමාගම මගින් මේ සදහා අනුග්‍රහය ලබා දේ. Novell සමාගම SUSE Linux වෘතීය නිෂ්පාදන Professional product as a 100% open source project, involving the community in the development process. ප්‍රථම ස්ථායී නිකුතුව වන්නේ SUSE Linux 10.0 හි බීටා නිකුතුවයි. 2010 නොවැම්බර් වන විට ස්ථායී නිකුතුව වන්නේ SUSE Linux 11.3 යි.,
Overview
openSUSE is driven by the openSUSE Project community and sponsored by Novell, to develop and maintain SUSE Linux distributions components. It is the equivalent of the historic "SuSE Linux Professional". After their acquisition of SUSE Linux, Novell has decided to make the community an important part of their development process.
Beyond the distribution, the openSUSE Project provides a web portal for community involvement. The community assists in developing openSUSE collaboratively with representatives from Novell by contributing code through the openSUSE Build Service, writing documentation, designing artwork, fostering discussion on open mailing lists and in Internet Relay Chat channels, and improving the openSUSE site through its wiki interface. Novell markets openSUSE as the best, easiest distribution for all users.